pythainlp/thai-wiki-dataset-v4 huggingface dataset:
แก๊งค้ายาเมเดยิน

แก๊งค้ายาเมเดยิน  เป็นแก๊งค้ายาเสพติดและองค์กรอาชญากรรมแบบก่อการร้ายที่ทรงอำนาจและมีการจัดระเบียบสูง มีต้นกำเนิดในเมืองเมเดยิน ประเทศโคลอมเบีย และมีปาโบล เอสโกบาร์ เป็นผู้ก่อตั้งและผู้นำ แก๊งค้ายานี้ดำเนินการในช่วงระหว่าง ค.ศ. 1972–1993 ในโคลอมเบีย เปรู โบลิเวีย ปานามา อเมริกากลาง สหรัฐ (ซึ่งรวมถึงเมืองใหญ่อย่างลอสแอนเจลิสและไมแอมีเป็นต้น) และแคนาดา แม้ว่าองค์กรนี้จะเริ่มต้นจากการเป็นเครือข่ายค้าของเถื่อนตั้งแต่ต้นคริสต์ทศวรรษ 1970 แต่ก็ยังไม่หันมาค้าโคเคนจนกระทั่ง ค.ศ. 1976 ในช่วงจุดสูงสุดของการดำเนินการ แก๊งเมเดยินได้ลักลอบส่งโคเคนหลายตันไปยังประเทศต่าง ๆ ทั่วโลกในแต่ละสัปดาห์และได้รับกำไรมากถึง 60 ล้านดอลลาร์สหรัฐต่อวัน
แม้ว่าแก๊งเมเดยินจะมีชื่อเสียงจากการครอบงำวงการค้าโคเคนผิดกฎหมายอยู่ช่วงหนึ่ง แต่องค์กร (โดยเฉพาะอย่างยิ่งในปีหลัง ๆ) ก็ยังขึ้นชื่อในเรื่องการใช้ความรุนแรงเพื่อจุดมุ่งหมายทางการเมืองและการทำสงครามอสมมาตรกับรัฐบาลโคลอมเบีย โดยส่วนใหญ่อยู่ในรูปแบบของการวางระเบิด การลักพาตัว การสังหารโดยไม่เลือกหน้าต่อผู้บังคับใช้กฎหมาย และการลอบสังหารทางการเมือง เมื่อถึงจุดสูงสุด แก๊งเมเดยินเป็นแก๊งค้ายาที่ใหญ่ที่สุดในโลกและลักลอบขนส่งโคเคนมากกว่าคู่แข่งหลักอย่างแก๊งกาลิ (องค์กรค้ายาเสพติดจากจังหวัดบาเยเดลเกากาของโคลอมเบีย) ถึงสามเท่า ในเวลานั้น แก๊งเมเดยินสร้างรายได้มากกว่า 2 หมื่นล้านเหรียญสหรัฐต่อทุกปี
โกวิทย์ พวงงาม

ศาสตราจารย์ โกวิทย์ พวงงาม (เกิด 8 ธันวาคม พ.ศ. 2494) อดีตหัวหน้าพรรคพลังท้องถิ่นไท อดีตสมาชิกสภาผู้แทนราษฎร แบบบัญชีรายชื่อ อดีตคณบดีคณะสังคมสงเคราะห์ศาสตร์ มหาวิทยาลัยธรรมศาสตร์ อดีตนายกสภามหาวิทยาลัยราชภัฏนครศรีธรรมราช
ประวัติ.
ศ.ดร.โกวิทย์ พวงงาม เกิดเมื่อวันที่ 8 ธันวาคม พ.ศ. 2494 สำเร็จการศึกษาระดับปริญญาตรี ศึกษาศาสตรบัณฑิต (ภูมิศาสตร์) จากมหาวิทยาลัยศิลปากร ระดับปริญญาโท ศิลปศาสตรมหาบัณฑิต (การพัฒนาสังคม) จากมหาวิทยาลัยเกษตรศาสตร์ และรัฐศาสตรมหาบัณฑิต (การปกครอง) จากมหาวิทยาลัยธรรมศาสตร์ ระดับปริญญาเอก Doctor of Philosophy (Rural Development) จาก CENTRAL LUZON STATE UNIVERSITY ประเทศฟิลิปปินส์
การทำงาน.
ศ.ดร.โกวิทย์ พวงงาม เคยรับราชการในสังกัดกรมการพัฒนาชุมชน กระทรวงมหาดไทย ระหว่างปี 2521 - 2534 และเป็นอาจารย์ประจำภาควิชาส่งเสริมการเกษตร คณะเกษตรศาสตร์ มหาวิทยาลัยเชียงใหม่ ระหว่างปี 2535 - 2539 จากนั้นโอนย้ายมาสังกัดมหาวิทยาลัยธรรมศาสตร์ ในปี 2547 และเป็นคณบดีคณะสังคมสงเคราะห์ศาสตร์ มหาวิทยาลัยธรรมศาสตร์ ระหว่างปี 2559 ถึงปี 2562 และเคยได้รับการแต่งตั้งเป็นนายกสภามหาวิทยาลัยราชภัฏนครศรีธรรมราช ระหว่างปี 2561 ถึงปี 2563
ศ.ดร.โกวิทย์ พวงงาม เข้าร่วงานการเมืองกับพรรคพลังท้องถิ่นไท ซึ่งนำโดยชัชวาลล์ คงอุดม หรือ "ชัช เตาปูน" ลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ระบบบัญชีรายชื่อลำดับที่ 2 และเป็นหนึ่งในรายชื่อบุคคลที่ได้รับเสนอชื่อเป็นนายกรัฐมนตรีไทย พ.ศ. 2562ของพรรคพลังท้องถิ่นไท โดย ศ.ดร.โกวิทย์ ได้รับเลือกตั้งเป็น ส.ส.สมัยแรกในการเลือกตั้งครั้งนี้
ศ.ดร.โกวิทย์ พวงงาม มีบทบาทในด้านการงบประมาณของท้องถิ่น โดยการแสดงความเห็นเกี่ยวกับงบประมาณที่จัดสรรให้ท้องถิ่นน้อยเกินไป นอกจากนั้น ศ.ดร.โกวิทย์ พวงงาม ยังมีผลงานหนัสือเกี่ยวกับการปกครองท้องถิ่นอีกหลายผลงาน
ชยุต ภุมมะกาญจนะ

ชยุต ภุมมะกาญจนะ (เกิด 10 กุมภาพันธ์ พ.ศ. 2506) อดีตผู้ช่วยรัฐมนตรีประจำสำนักนายกรัฐมนตรี (ประจำนายอนุทิน ชาญวีรกูล) อดีตสมาชิกสภาผู้แทนราษฎรจังหวัดปราจีนบุรี สังกัดพรรคภูมิใจไทย อดีตเลขานุการรัฐมนตรีว่าการกระทรวงพัฒนาสังคมและความมั่นคงของมนุษย์
ประวัติ.
ชยุต ภุมมะกาญจนะ เกิดเมื่อวันที่ 10 กุมภาพันธ์ พ.ศ. 2506 เป็นบุตรของ สมาน ภุมมะกาญจนะ อดีตรัฐมนตรีช่วยว่าการกระทรวงอุตสาหกรรม กับนางจิตรา ภุมมะกาญจนะ (นามสกุลเดิม: ภาวสิน) สำเร็จการศึกษาระดับปริญญาตรี บริหารธุรกิจบัณฑิต (การบริหารงานบุคคล) จากมหาวิทยาลัยเกริก และปริญญาโท บริหารธุรกิจมหาบัณฑิต (การบริหารงานบุคคล) จากมหาวิทยาลัยรามคำแหง
การทำงาน.
ชยุต ลงสมัครรับเลือกตั้งสมาชิกสภาผู้แทนราษฎรจังหวัดปราจีนบุรีครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 สังกัดพรรคไทยรักไทย และได้รับเลือกตั้งเป็นสมัยแรก และได้รับเลือกตั้งต่อเนื่องตั้งแต่ครั้งนั้นเป็นต้นมา ทั้งการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 ในนามพรรคไทยรักไทย การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 ในนามพรรคพลังประชาชน หลังจากนั้นได้ย้ายมาสังกัดพรรคกิจสังคม ในปลายปี พ.ศ. 2551 ภายหลังคดียุบพรรคใหญ่หลายพรรค โดยมีนายสุวิทย์ คุณกิตติ อดีตหัวหน้าพรรคได้นำ สมาชิกสภาผู้แทนราษฎร กลับมาฟื้นฟูพรรคกิจสังคมอีกครั้ง โดยนายสุวิทย์ดำรงตำแหน่งประธานที่ปรึกษาพรรค และเข้าร่วมฝ่ายรัฐบาลซึ่งสนับสนุน นายอภิสิทธิ์ เวชชาชีวะ เป็นนายกรัฐมนตรี
ต่อมา ชยุต ได้ย้ายมาสังกัดพรรคชาติไทยพัฒนา และได้รับเลือกตั้งต่อเนื่อง ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรคภูมิใจไทย
และต่อมาในรัฐบาลแพทองธาร ชินวัตร เขาได้รับการแต่งตั้งเป็นผู้ช่วยรัฐมนตรีประจําสำนักนายกรัฐมนตรี (ประจำนายอนุทิน ชาญวีรกูล) ในวันที่ 8 ตุลาคม พ.ศ.2567
สภาผู้แทนราษฎร.
ชยุต ภุมมะกาญจนะ ได้รับเลือกตั้งเป็นสมาชิกสภาผู้แทนราษฎรมาแล้ว 5 สมัย
ธนวัฒน์ ซึ้งจิตถาวร

ธนวัฒน์ ซึ้งจิตถาวร (ชื่อเล่น กัน เกิด 8 มกราคม พ.ศ. 2543) เป็นนักฟุตบอลอาชีพชาวไทย
ในตำแหน่งกองกลางตัวรุกให้ทีมชาติไทย ปัจจุบันเล่นให้กับราชบุรี ในไทยลีก โดยเขาเคยเล่นให้กับเลสเตอร์ซิตี ในพรีเมียร์ลีก
สโมสรอาชีพ.
ธนวัฒน์เล่นให้กับทีมท้องถิ่นของ Neunkirch เป็นเวลาเจ็ดปี ก่อนจะเซ็นสัญญากับน็องซี เมื่ออายุ 13 ปี
เมื่อ 19 กันยายน พ.ศ. 2563 ธนวัฒน์เซ็นสัญญากับเลสเตอร์ซิตีแบบไร้ค่าตัว และลงเล่นให้กับทีมเยาวชนของสโมสร ลงเล่นให้กับทีมครั้งแรกใน เกมที่พบกับแบล็กเบิร์นโรเวอส์ เมื่อ 29 กันยายน พ.ศ. 2564 และมีชื่อเป็นตัวสำรองให้กับทีมชุดใหญ่ในเกมที่พบกับแมนเชสเตอร์ซิตี เมื่อ 3 เมษายน พ.ศ. 2564
ทีมชาติ.
อากิระ นิชิโนะ กุนซือ ฟุตบอลทีมชาติไทย ได้เรียกตัวติดทีมชาติไทยชุดใหญ่เพื่อไปแข่งขันฟุตบอลโลกรอบคัดเลือกที่ สหรัฐอาหรับเอมิเรตส์
ในเดือนตุลาคม พ.ศ. 2564 ธนวัฒน์มีชื่อติดทีมฟุตบอลทีมชาติไทยรุ่นอายุไม่เกิน 23 ปีในการแข่งขันฟุตบอลเอเชียเยาวชนอายุไม่เกิน 23 ปี 2022 รอบคัดเลือกที่ประเทศมองโกเลีย ซึ่งเขาได้รับการแต่งตั้งให้เป็นกัปตันของทีมชาติชุดนี้ด้วย
ในเดือนมีนาคม พ.ศ. 2568 ธนวัฒน์กลับมามีชื่อเป็น 23 ผู้เล่นทีมชาติไทยอีกครั้ง เพื่อสู้ศึกเอเชียนคัพ 2027 รอบคัดเลือก ที่จะพบกับ ศรีลังกา และอุ่นเครื่องกับอัฟกานิสถาน
 "ณ วันที่ 14 สิงหาคม 2564"
 "ณ วันที่ 11 มกราคม พ.ศ. 2565"
สมเจตน์ ลิมปะพันธุ์

สมเจตน์ ลิมปะพันธุ์ (เกิด 14 พฤษภาคม พ.ศ. 2511) เป็นนักการเมืองชาวไทย อดีตที่ปรึกษารัฐมนตรีว่าการกระทรวงมหาดไทย (อนุทิน ชาญวีรกูล) อดีตสมาชิกสภาผู้แทนราษฎรจังหวัดสุโขทัย สังกัดพรรคภูมิใจไทย
ประวัติ.
สมเจตน์ เกิดเมื่อวันที่ 14 พฤษภาคม พ.ศ. 2511 สมเจตน์ เป็นบุตรนายสมชาติ ลิมปะพันธุ์ นายกเทศมนตรีเทศบาลเมืองสวรรคโลก และเป็นหลานชายร้อยตรี ประพาส ลิมปะพันธุ์ อดีตสมาชิกสภาผู้แทนราษฎรจังหวัดสุโขทัย
สำเร็จการศึกษาชั้นมัธยมศึกษาตอนปลาย จากโรงเรียนเซนต์จอห์น ระดับปริญญาตรี บริหารธุรกิจบัณฑิต (การตลาด) จากมหาวิทยาลัยธุรกิจบัณฑิตย์ ปริญญาโท ศิลปศาสตรมหาบัณฑิต (รัฐศาสตร์) จากมหาวิทยาลัยรามคำแหง
การทำงาน.
สมเจตน์ ลงสมัครรับเลือกตั้งสมาชิกสภาผู้แทนราษฎรจังหวัดสุโขทัยครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 สังกัดพรรคชาติพัฒนา และได้รับเลือกตั้งเป็นสมัยแรก และได้รับเลือกตั้งต่อเนื่องตั้งแต่ครั้งนั้นเป็นต้นมา ทั้งการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 ในนามพรรคไทยรักไทย การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 ในนามพรรคชาติไทย หลังจากนั้นได้ย้ายมาสังกัดพรรคกิจสังคม ในปลายปี พ.ศ. 2551 ภายหลังคดียุบพรรคใหญ่หลายพรรค โดยมีสุวิทย์ คุณกิตติ อดีตหัวหน้าพรรคได้นำ สมาชิกสภาผู้แทนราษฎร กลับมาฟื้นฟูพรรคกิจสังคมอีกครั้ง โดยสุวิทย์ดำรงตำแหน่งประธานที่ปรึกษาพรรค และเข้าร่วมฝ่ายรัฐบาลซึ่งสนับสนุนอภิสิทธิ์ เวชชาชีวะ เป็นนายกรัฐมนตรี
ต่อมา สมเจตน์ ได้ย้ายมาสังกัดพรรคชาติพัฒนาเพื่อแผ่นดิน แต่ไม่ได้รับเลือกตั้งโดยแพ้ให้กับผู้สมัครจากพรรคภูมิใจไทย ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จึงย้ายมาสังกัดพรรคภูมิใจไทย และได้รับเลือกตั้งอีกสมัย แต่ในปี 2566 เขาไม่ได้รับเลือกตั้ง โดยแพ้ให้กับประภาพร ทองปากน้ำ จากพรรคเพื่อไทย ต่อมาได้รับแต่งตั้งเป็นที่ปรึกษารัฐมนตรีว่าการกระทรวงมหาดไทย
เทศบาล

เทศบาล  เป็นเขตการปกครองรูปแบบหนึ่ง มีสถานะและอำนาจในการปกครองตนเองตามที่ได้กำหนดไว้ในกฎหมายของรัฐหรือท้องถิ่น
คำว่า "เทศบาล" ยังใช้หมายถึงองค์กรที่ทำหน้าที่บริหารเขตพื้นที่ดังกล่าว เทศบาลเป็นเขตการปกครองในรูปแบบปกติ ซึ่งแตกต่างจากเขตการปกครองพิเศษ
พื้นที่ในเขตเทศบาลหนึ่ง อาจครอบคลุมถึง
อาสนวิหารนักบุญหลุยส์ (นิวออร์ลีนส์)

อาสนวิหารและมหาวิหารนักบุญหลุยส์ กษัตริย์แห่งฝรั่งเศส  หรือนิยมเรียนสั้น ๆ ว่า อาสนวิหารเซนต์หลุยส์  เป็นที่ตั้งของอัครมุขมณฑลนิวออร์ลีนส์และเป็นอาสนวิหารที่เก่าแก่ที่สุดในสหรัฐที่ยังใช้งานต่อเนื่องถึงปัจจุบัน อาสนวิหารนี้สร้างขึ้นเพื่ออุทิศแด่นักบุญหลุยส์ (หรือพระเจ้าหลุยส์ที่ 9 แห่งฝรั่งเศส) โบสถ์หลังแรกสร้างขึ้นในปี 1718 และหลังที่สามสร้างขึ้นในสมัยภายใต้การปกครองของสเปนในปี 1789 และได้ยกสถานะขึ้นเป็นอาสนวิหารในปี 1793 อาสนวิหารหลังเดิมถูกเพลิงไหม้เสียหายในเพลิงไหม้ใหญ่เมื่อปี 1788 จากนั้นได้มีการขยาย ต่อเติม และปรับปรุงจนเสร็จสมบูรณ์ในทศวรรษ 1850s และยังคงมีโครงสร้างบางส่วนจากปี 1789 หลงเหลืออยู่
อาสนวิหารนักบุญหลุยส์ตั้งอยู่ในเฟรนช์ควอร์เตอร์ นิวออร์ลีนส์ รัฐลุยเซียนา สหรัฐ บนส่วนเพลซจอห์นพอลเดอะเซคเคินด์ (Place John Paul II) ซึ่งเป็นถนนส่วนทางเท้าของถนนชาร์ตเอส์ (Chartres Street หรือ "rue de Chartres") ซึ่งมีความยาวหนึ่งช่วงระหว่างถนนเซนต์ปีเตอร์ (St. Peter Street; "rue Saint-Pierre") และถนนเซนต์แอนน์ (St. Anne Street, "rue Sainte-Anne") อาสนสิหารนั้นตั้งอยู่ติดกับจัตุรัสแจ็คสัน หันหน้าเข้าสู่แม่น้ำมิสซิสซิปปีในย่านใจกลางประวัติศาสตร์ของนิวออร์ลีนส์
สุสาน.
สุสานเซนต์หลุยส์เป็นที่รู้จักในฐานะที่ฝังศพของนักบวชวูดูแบบลุยเซียนา มารี ลาโว และบุคคลจากนิวออร์ลีนส์คนอื่น ๆ ที่มีชื่อเสียง เช่น เอเตียน เดอ บอเร, ฮอเมอร์ เพลสสี, เบอร์นาร์ เดอ มารีไญ, เบนยามิน เฮนรี แลทรอบ, บาร์เธเลมี ลาฟง, พอล มอร์ฟี และ เออร์เนสท์ นาธาน มอเรียล รวมถึงมีป้ายทองแดงจารึกชื่อของมาดามมารี เดลฟีน ลาลอรีในซอย 4 ถึงแม้ว่าร่างของเธอไม่ได้ฝังที่นี่
นิโคลัส เคจ นักแสดงชาวอเมริกัน ได้ซื้อสุสานที่นี่จองไว้เพื่อเป็นที่ฝังศพของเขาเมื่อเขาเสียชีวิต
ผี.
เชื่อกันว่าในอาสนวิหารมีวิญญาณของคุณพ่ออันโตนิโอ เดอ เซเดลลา หรือรู้จักในชื่อ แปร์อ็องตวน (Père Antoine) หลอกหลอนอยู่ คุณพ่ออังตวนเป็นนักบวชประจำอาสนวิหารและร่างของท่านฝังอยู่ภายในโบสถ์หลังนี้ มีรายงานการพบเห็นการปรากฏกายของคุณพ่อโดยทั้งศาสนิกชนและนักท่องเที่ยวว่าพบเห็นคุณพ่อในระหว่างมิสซาเที่ยงคืนวันคริสต์มาสใกล้กับด้านซ้ายของพระแท่นบูชา โดยถือเทียนหนึ่งแท่ง นอกจากนี้ยังเชื่อกันว่ามีวิญญาณของแปร์ดากอแบร์ (Père Dagobert) นักบวชผู้ร่างฝังในโบสถ์นี้เช่นกัน เป็นที่เล่าขานกันว่าในวันฝนพรำจะได้ยินเสียงคุณพ่อร้องเพลงสวด "Kyrie" ในโบสถ์
แฮปปี้ (ตัวละครในมังงะ)

แฮปปี้ (Happy) เป็นตัวละครจากการ์ตูนญี่ปุ่นเรื่อง แฟรี่เทล ศึกจอมเวทอภินิหาร และ เอเดนส์ซีโร่
ประวัติ.
แฟรี่เทล ศึกจอมเวทอภินิหาร.
เผ่าพันธุ์เอกซ์ซีด เป็นแมวตัวสีฟ้าพูดกับยืนแบบคนได้ คู่หูของนัตสึ ตอนแรกนัตสึตอนเด็กเก็บไข่ยักษ์ได้จึงฟูมฟักออกมา ทุกคนแตกตื่นกันใหญ่ จึงร่วมเดินทางกับนัตสึตลอด ชอบกินปลาดิบกับตบมุขลูซี่ประจำ
ตอนบินอุ้มผู้หญิง ชอบบอกว่าลูซี่หนักบินไม่ไหวประจำ
เอเดนส์ซีโร่.
อดีตเผ่าพันธุ์แมวบนดาวเอกซ์ซีด เป็นแมวตัวสีฟ้าพูดกับยืนแบบคนได้ คู่หูของรีเบคก้า
เลิฟคอเมดี้เรื่องนี้ เพื่อนสมัยเด็กไม่มีวันแพ้

เลิฟคอเมดี้เรื่องนี้ เพื่อนสมัยเด็กไม่มีวันแพ้ หรือ ความรักนี้เพื่อนสมัยเด็กไม่แพ้รักแรกหรอก (; โรมาจิ: "Osananajimi ga Zettai ni Makenai Love Comedy") หรือชื่อย่อว่า โอซามาเกะ (; โรมาจิ: "OsaMake") เป็นซีรีส์ไลต์โนเวลญี่ปุ่นแนวสุขนาฏกรรมจินตนิยม เขียนโดยชูอิจิ นิมารุ และวาดภาพประกอบโดยอูอิ ชิงุเระ ตีพิมพ์โดยสำนักพิมพ์เด็งเงกิบุงโกะ ในเครือหนังสือแอสกีเมเดียเวิกส์ตั้งแต่เดือนมิถุนายน พ.ศ. 2562 ถึงกุมภาพันธ์ พ.ศ. 2568 โดยจำหน่ายถึงเล่มที่ 13 ได้รับการดัดแปลงเป็นมังงะ วาดรูปโดยเรียว อิโต ตีพิมพ์ในนิตยสาร"คอมิกอะไลฟ์รายเดือน" นิตยสารการ์ตูนแนว"เซเน็ง"ของสำนักพิมพ์เมเดียแฟกทอรี ตั้งแต่เดือนพฤศจิกายน พ.ศ. 2562 ได้รับการรวบรวมเป็นหนังสือการ์ตูนรวมเล่ม ("ทังโกบง") แล้ว 7 เล่ม ได้รับการดัดแปลงเป็นซีรีส์อนิเมะโทรทัศน์โดยสตูดิโอโดงาโกโบ ออกอากาศตั้งแต่เดือนเมษายนถึงมิถุนายน พ.ศ. 2564
ให้เสียงโดย: 
อดีตนักแสดงเด็ก เขาได้รับความบอบช้ำทางจิตใจจากการเสียชีวิตของแม่ทำให้เขาลาออกจากการแสดงในช่วงที่รุ่งโรจน์ที่สุด และกลายเป็นนักเรียนมัธยมปลายธรรมดาในช่วงเริ่มต้นของเรื่อง แม้ว่าเขาจะเก่งด้านการแสดง แต่เขาก็ยังถูกอ่านใจง่ายและค่อนข้างไร้เดียงสาเมื่อพูดถึงเรื่องโรแมนติก ทำให้เขามีความเสี่ยงสูงที่จะถูกล้อเลียนโดยเพศตรงข้าม
ให้เสียงโดย: 
เพื่อนสมัยเด็กของซูเอฮารุที่อาศัยอยู่บ้านข้าง ๆ กันกับบ้านของซูเอฮารุ ในฐานะพี่สาวคนโตจากจำนวนพี่น้องทั้งหมด 4 คน เธอมีแนวโน้มที่จะดูแลผู้อื่นและเข้าสังคมได้ดี แม้ว่าเธอจะปรารถนาให้ซูเอฮารุมีความสุข แต่เธอก็รู้จักเขาดีกว่าใคร ๆ และไม่ลังเลที่จะใช้สิ่งนั้นให้เป็นประโยชน์กับเธอ
ให้เสียงโดย: 
นักเขียนนวนิยายที่ได้รับรางวัลและรักแรกของซูเอฮารุ เมื่อซูเอฮารุเข้าเรียนมัธยมปลาย เขาจำเธอไม่ได้ในตอนแรกเนื่องจากเธอมีหน้าตาแบบเด็ก ๆ เมื่อยังเป็นเด็ก เธอมีชื่อเสียงในฐานะ "สาวสวยเท่" ที่โรงเรียนเนื่องจากชื่อเสียง พฤติกรรม ความฉลาด และหน้าตาของเธอ แม้จะเย็นชาและห่างเหินกับเพื่อนร่วมชั้นชายส่วนใหญ่ของเธอ แต่เธอก็ทำตัวเป็นมิตรกับซูเอฮารุหลังจากที่เขาชมงานเขียนของเธอ
ให้เสียงโดย: 
ดาราสาวชื่อดังที่โด่งดังจากละครฮิตเรื่อง "น้องสาวในอุดมคติ" ซูเอฮารุได้รับมอบหมายให้เป็นผู้ดูแลของเธอตอนที่เขายังเป็นนักแสดงเด็ก ซึ่งทั้งสองคนได้พัฒนาความสัมพันธ์แบบพี่น้อง เธอชื่นชมซูเอฮารุและปรารถนาให้เขากลับมาแสดงละครอีกครั้ง
ให้เสียงโดย: 
เพื่อนสนิทของซูเอฮารุ เขาสนุกกับการดูซูเอฮารุตอบสนองต่อเหตุการณ์ต่าง ๆ และมักจะจัดเตรียมสิ่งต่าง ๆ เบื้องหลัง
ให้เสียงโดย: ทาคุมะ เทราชิมะ
แฟนปลอม ๆ ของชิโรคุสะ เขาเป็นแฟนตัวยงของซูเอฮารุเมื่อตอนที่ซูเอฮารุเป็นนักแสดงเด็ก
ให้เสียงโดย: M.A.O
เพื่อนสนิทของชิโรคุสะ
ให้เสียงโดย: เท็ตสึ อินาดะ
พ่อของชิโรคุสะ
ให้เสียงโดย: 
รุ่นน้องในโรงเรียนของซูเอฮารุ
ให้เสียงโดย: 
น้องสาวคนที่สองของคุโรฮะ เธอตัวสูงที่สุดในจำนวนพี่น้องสี่คนของตระกูลชิดะ
ให้เสียงโดย: 
น้องสาวคนที่สามของคุโรฮะ พี่สาวฝาแฝดของอากาเนะ
ให้เสียงโดย: 
น้องสาวคนเล็กของคุโรฮะ น้องสาวฝาแฝดของอาโออิ
ให้เสียงโดย: 
สาวใช้ของชิโรคุสะที่อาศัยอยู่กับครอบครัวมานานหลายปี ด้วยเหตุนี้เธอกับชิโรคุสะจึงมีความสัมพันธ์แบบพี่สาวน้องสาว เธอยังเป็นเพื่อนร่วมชั้นกับซูเอฮารุด้วย
ให้เสียงโดย: วาตารุ ทากางิ
ให้เสียงโดย: มินามิ ทากาฮาชิ
วัดรางตันนิลประดิษฐ์

วัดรางตันนิลประดิษฐ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองบัว อำเภอบ้านแพ้ว จังหวัดสมุทรสาคร มีที่ดินตั้งวัดมีเนื้อที่ 19 ไร่ 2 งาน 60 ตารางวา
วัดรางตันนิลประดิษฐ์สร้างขึ้นในในปี พ.ศ. 2452 โดยนายนิลและนางปาน แดงเภา ได้ถวายที่ดินให้สร้างวัด มีพระอาจารย์บุญนาค ศรีอ่อน เป็นผู้ดูแลได้ชักชวนประชาชนมาร่วมกัน ต่อมาปี พ.ศ. 2463 ได้เงินบริจาคในการสร้างอุโบสถที่ทำจากไม้ ในสมัยพระสุดใจ สุวณฺณโชโต เป็นเจ้าอาวาส เมื่อปี พ.ศ. 2494 ท่านได้ก่อสร้างอุโบสถหลังใหม่ วัดได้รับพระราชทานวิสุงคามสีมาเมื่อพ.ศ. 2502 เขตวิสุงคามสีมา กว้าง 8 เมตร ยาว 16 เมตร ด้านการศึกษา มีโรงเรียนพระปริยัติธรรมแผนกธรรม เปิดสอนเมื่อ พ.ศ. 2485
อาคารเสนาสนะ ได้แก่ อุโบสถ กว้าง 8 เมตร ยาว 16 เมตร สร้างเมื่อ พ.ศ. 2500 เป็นอาคารคอนกรีตเสริมเหล็ก ภายในประดิษฐานพระประธานขนาดหน้าตักกว้าง 4.50 เมตร สูง 5 เมตร นามว่า "สมเด็จพระพุทธไชยมงคล" ศาลาการเปรียญ กว้าง 12 เมตร ยาว 18 เมตร สร้างเมื่อ พ.ศ. 2490 เป็นอาคารไม้ มีช่อใบระกา หอสวดมนต์ กว้าง 6 เมตร ยาว 12 เมตร สร้างเมื่อ พ.ศ. 2475 เป็นอาคารไม้ กุฏิสงฆ์ จำนวน 2 หลัง เป็นอาคารไม้ 1 หลัง และตึก 1 หลัง วิหาร กว้าง 5 เมตร ยาว 12 เมตร เป็นอาคารคอนกรีตเสริมเหล็ก สร้างเมื่อ พ.ศ. 2541 ศาลาอเนกประสงค์ กว้าง 16 เมตร ยาว 28 เมตร เป็นอาคารคอนกรีตเสริมเหล็ก มีช่อฟ้าใบระกา ศาลาท่าน้ำ โรงครัว และหอกลอง
เอกสิทธิ์ของสมาชิกรัฐสภา

เอกสิทธิ์ของสมาชิกรัฐสภาคือความคุ้มกันทางกฎหมายที่สมาชิกสภานิติบัญญัติในบางประเทศพึงได้รับ โดยที่สมาชิกฝ่ายนิติบัญญัติจะได้รับความคุ้มครองจากการฟ้องร้องทางแพ่งหรืออาญาจากการกระทำหรือคำพูดที่เกิดขึ้นระหว่างการทำหน้าที่ในฐานะฝ่ายนิติบัญญัติ เอกสิทธิ์ถือเป็นเรื่องปกติในประเทศที่ใช้รัฐสภาในระบบเวสต์มินสเตอร์
ความเป็นมา.
ประเทศสหราชอาณาจักรอนุญาตให้สมาชิกสภาขุนนางและสภาสามัญชนพูดได้อย่างเสรีระหว่างการดำเนินการทั่วไปในสภา โดยไม่ต้องเกรงกลัวที่จะถูกดำเนินการทางกฎหมายในข้อหาหมิ่นประมาท หมิ่นศาล หรือละเมิดพระราชบัญญัติความลับทางราชการ เอกสิทธิ์นี้ยังให้การคุ้มครองสมาชิกรัฐสภาไม่ให้โดนจับกุมในคดีแพ่งจากคำพูดหรือกระทำในฐานะสมาชิกสภาฯ ภายในอาณาบริเวณของพระราชวังเวสต์มินสเตอร์ โดยมีเงื่อนไขว่าคำพูดหรือการกระทำดังกล่าวเป็นส่วนหนึ่งของการดำเนินการในรัฐสภา อาทิ การตั้งกระทู้ถามนายกรัฐมนตรีในสภาสามัญชน เอกสิทธิ์นี้ทำให้สมาชิกสามารถตั้งคำถามหรือถกเถียงประเด็นที่อาจจะเข้าข่ายหมิ่นประมาท แทรกแซงคดีที่กำลังถูกพิจารณาในศาล หรือสุ่มเสี่ยงต่อการเปิดเผยความลับทางราชการ
อย่างไรก็ตาม เอกสิทธิ์คุ้มครองนี้ไม่มีผลกับคดีอาญา และไม่คุ้มครองสภาที่ถูกถ่ายโอนอำนาจในสกอตแลนด์และเวลส์ เอกสิทธิ์ในการพูดอย่างเสรีนี้ยังส่งผลให้มีการตั้งกฎที่ห้ามไม่ให้สมาชิกสภาพูดคำบางคำออกมา หรือส่อความว่าสมาชิกอีกคนหนึ่งโกหก
สิทธิ์และเอกสิทธิ์ของสมาชิกรัฐสภาถูกกำหนดโดยคณะกรรมมาธิการมาตรฐานและคณะกรรมาธิการเอกสิทธิ์ ถ้าสมาชิกรัฐสภาทำผิดกฎ สมาชิกผู้นั้นก็อาจจะถูกระงับสมาชิกภาพหรือถูกขับออกจากสภาได้ ความผิดที่เคยเกิดขึ้นได้แก่ การยื่นหลักฐานเท็จต่อคณะกรรมาธิการประจำสภา การรับสินบน เป็นต้น
สิทธิ์ที่คล้ายคลึงกันมีอยู่ในประเทศที่ใช้รัฐสภาระบบเวสต์มินสเตอร์เช่นประเทศแคนาดา ประเทศออสเตรเลีย ประเทศไทย เป็นต้น ในประเทศสหรัฐอเมริกา เอกสิทธิ์นี้ถูกมอบให้โดยข้อความวรรคหนึ่งว่าด้วยการพูดและการอภิปรายในมาตราที่หนึ่งของรัฐธรรมนูญสหรัฐ และในสภานิติบัญญัติของหลาย ๆ รัฐในสหรัฐอเมริกาก็ได้ให้ความคุ้มครองที่คล้ายคลึงกัน
ในประเทศไทย เอกสิทธิ์และความคุ้มกันสมาชิกรัฐสภาได้รับการบัญญัติไว้ในรัฐธรรมนูญแห่งราชอาณาจักรไทย พ.ศ. 2560 โดยให้เอกสิทธิ์ในการอภิปราย ตั้งกระทู้ถาม ลงมติและลงคะแนน รวมถึงการดำเนินการทางรัฐสภาอื่น ๆ โดยไม่ต้องกลัวว่าจะถูกฟ้อง หรือถูกขัดขวางในการปฏิบัติหน้าที่เป็นผู้แทนประชาชน
วัดฉาง

วัดฉาง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางปรอก อำเภอเมืองปทุมธานี จังหวัดปทุมธานี มีที่ดินตั้งวัดเนื้อที่ 15 ไร่ 1 งาน 3 ตารางวา
วัดฉางสร้างในสมัยพระบาทสมเด็จพระพุทธเลิศหล้านภาลัย เมื่อ พ.ศ. 2360 โดยชาวมอญเมาะตะมะที่อพยพครอบครัวมาอยู่ในตำบลบ้านฉาง จึงได้สร้างวัดเพื่อบำเพ็ญกุศลตามประเพณีและตั้งชื่อว่า “วัดฉาง” อุโบสถหลังเก่าได้รับพระราชทานวิสุงคามสีมา เมื่อวันที่ ๑๓ กรกฎาคม พ.ศ. ๒๔๓๔ มีเขตวิสุงคามสีมา กว้าง ๑๒ เมตร ยาว ๒๔ เมตร ปัจจุบันได้สร้างอุโบสถหลังใหม่ ได้รับพระราชทานวิสุงคามสีมา เมื่อวันที่ ๑๐ มกราคม พ.ศ. ๒๕๒๘ และมี เขตวิสุงคามสีมา กว้าง ๒๒ เมตร ยาว ๔๓ เมตร ได้ผูกพัทธสีมา ฝังลูกนิมิต เมื่อวันจันทร์ที่ ๑๕ เมษายน พ.ศ. ๒๕๒๘
ภายในวัดมีสถาปัตยกรรมเก่าอยู่ 2 แห่ง คือ วิหารเก่า เป็นอาคารขนาดเล็กก่ออิฐถือปูน มีประตูเดียว หน้าต่างด้านละ 2 คู่ ประดับลายรดน้ำ หน้าบันปูนปั้นประดับลวดลายดอกไม้ฝีมืองามมาก เป็นศิลปะสมัยอยุธยาตอนปลายถึงรัตนโกสินทร์ตอนต้น มีงานปูนปั้นอย่างชาวจีนปรากฏอยู่ที่หน้าบันของวิหาร และพระพุทธรูปปางสะดุ้งมารหรือที่ชาวบ้านเรียกกันว่า "หลวงพ่อฉาง" และศาลาท่าน้ำ ลักษณะเป็นอาคารไม้สร้างแบบโปร่ง หลังคาทรงจั่วผสมปั้นหยา มุงกระเบื้องว่าวหรือซีเมนต์ ตรงส่วนที่เป็นเชิงชายและหน้ากระดานคอสองเป็นไม้ฉลุลายละเอียดประณีตมาก เสาอาคารลบเหลี่ยมสี่มุม ประดับบัวรอบเสาทุกต้น ระเบียงมีราวลูกกรมไม้ระแนงตีตามแนวนอนและแนวตั้ง และภายในหอสวดมนต์เป็นที่ประดิษฐานพระพุทธรูปปางสมาธิที่สร้างจากสตางค์แดงจำนวน ๘๔,๐๐๐ เหรียญตามพระธรรมขันธ์ในพระไตรปิฏก บ้างเรียกว่าหลวงพ่อแปดหมื่นหรือหลวงพ่อสตางค์แดง คาดว่าสร้างในปี ๒๔๖๐
- ลำดับเจ้าอาวาสตั้งแต่อดีตจนถึงปัจจุบัน ดังนี้
๑. ไม่ทราบนามแต่เรียกท่านว่าหลวงปู่บ้าง หลวงลุงบ้าง
๒. พระอธิการกรุด ตั้งแต่ พ.ศ. - ถึง พ.ศ. -
  ๓. พระอธิการล่าย ตั้งแต่ พ.ศ. - ถึง พ.ศ. -
  ๔. พระครูปทุมเถระสถาน ตั้งแต่ พ.ศ. - ถึง พ.ศ. -
  ๕. พระอธิการพะอ๊อก ผุพฺพรมฺโม ตั้งแต่ พ.ศ.2460 ถึง พ.ศ.2507
  ๖. พระครูทองใบ อหึสโก ตั้งแต่ พ.ศ.2507 ถึง พ.ศ.2530
  ๗. พระครูอนุกูลศาสนการ ตั้งแต่ พ.ศ.2530 ถึง พ.ศ.2541   
  ๘. พระครูวิภัชปทุมกิจ ตั้งแต่ พ.ศ.2541 ถึง พ.ศ.2564
  ๙. พระปลัดอัครเดช ญาณเตโช ตั้งแต่ พ.ศ.2564 ถึง ปัจจุบัน
นีโคไล วาลูเอฟ

นีโคไล เซียเกเยวิช วาลูเอฟ  นักมวยสากลและนักการเมืองชาวรัสเซีย เจ้าของสถิตินักมวยที่มีส่วนสูงและน้ำหนักตัวสูงที่สุด (213 เซนติเมตร, 328 ปอนด์ (149 กิโลกรัม)) ที่สามารถได้ตำแหน่งแชมป์โลกมาครอง
วัดตรีจินดาวัฒนาราม

วัดตรีจินดาวัฒนาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางกุ้ง อำเภอบางคนที จังหวัดสมุทรสงคราม
วัดตรีจินดาวัฒนาราม เดิมชื่อว่า วัดใหม่สามจีน เพราะมีจีนพี่น้องสามคน เป็นผู้สร้างวัด คือ ขุนศรีโสภณ (เส็ง แซ่ตัน) ขุนท่องวารี (โป๊ แซ่ตัน) และขุนมณีพาณิช (ฮก แซ่ตัน) ได้รวมทุนกันสร้างวัด เริ่มสร้างวัดเมื่อ พ.ศ. 2378 ต่อมาเปลี่ยนชื่อวัดมาเป็น "วัดตรีจินดาวัฒนาราม" เมื่อ พ.ศ. 2483 โดยยังคงความหมายเดิม ประชาชนมักเรียกว่า วัดไทรโยค เพราะตั้งอยู่ปากคลองไทรโยค วัดได้สร้างอุโบสถหลังใหม่แทนอุโบสถหลังเก่า ได้รับพระราชทานวิสุงคามสีมาเมื่อวันที่ 4 มกราคม พ.ศ. 2529
อาคารและเสนาสนะ ได้แก่ อุโบสถฝากระดาน 1 หลัง วิหารก่ออิฐ 1 หลัง เป็นอาคารตรีมุข ก่ออิฐถือปูนหลังคาเครื่องไม้มุงกระเบื้อง ช่อฟ้าใบระกาปูนปั้นประดับกระจก หน้าบันปูนปั้นรูปเทพนมด้านข้างมีลวดลายก้านขดตกแต่ง หอสวดมนต์ 1 หลัง กุฏิวิปัสสนาหน้าวิหาร 1 หมู่ กุฏิใหญ่ 1 หมู่ หอระฆัง 1 หอ ศาลาท่าน้ำ 3 หลัง เสร็จเรียบร้อยทำพิธีฉลอง เมื่อ พ.ศ. 2381 ศาลาการเปรียญไม้ สร้างเมื่อ พ.ศ. 2463 เป็นอาคารไม้ทรงไทยสองชั้นยกพื้นสูงหลังคาเครื่องไม้มุงกระเบื้องสี ด้านข้างมีชายคาปีกนกยื่นออกมามีเสาไม้กลมรองรับ 
ปูชนียวัตถุ ได้แก่ พระประธานในอุโบสถเป็นพระปูนปั้นปางมารวิชัย เดิมประดิษฐานอยู่ในอุโบสถวัดกลางใต้ อัญเชิญมาไว้ เมื่อ พ.ศ. 2484 พระพุทธบาทจำลอง 4 รอยในวิหารเล็ก ๆ มีทั้งเขียนลวดลายบนไม้ลายรดน้ำ ลงรักปิดทอง และหล่อด้วยโลหะ เป็นพระพุทธบาทที่แกะสลักแบบนี้พบมากในพม่า มีแห่งเดียวในจังหวัดสมุทรสงคราม ส่วนใบเสมาหินทรายแดงส่วนบนโค้งแหลมและเรียวเล็กลงมีลายสันหน้ากระดานเป็นแถบยาวตรงกึ่งกลางใบเสมา ด้านล่างเป็นรูปดอกไม้สามเหลี่ยม ตัวเหงาเสมาเป็นรูปเศียรนาค สมัยรัตนโกสินทร์
วัดบางเลนเจริญ

วัดบางเลนเจริญ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 10 บ้านวัดน้อย ตำบลบางเลน อำเภอบางใหญ่ จังหวัดนนทบุรี มีที่ดินตั้งวัดเนื้อที่ 10 ไร่ ปัจจุบันมีพระปลัด ณัฐวุฒิ อานนฺโท เป็นเจ้าอาวาส
วัดบางเลนเจริญเดิมมีนามว่า วัดน้อย สร้างขึ้นเมื่อประมาณ พ.ศ. 2300 ในสมัยอยุธยา ต่อมากลายเป็นวัดร้างไประยะหนึ่ง จนกระทั่งมีผู้เข้ามาทะนุบำรุงวัดอีกครั้งและกระทรวงศึกษาธิการประกาศยกเป็นวัดมีพระสงฆ์จำพรรษาเมื่อวันที่ 20 ธันวาคม พ.ศ. 2519 จากนั้นนายถนอม เปรมรัศมี อดีตอธิบดีกรมป่าไม้ รวมถึงประชาชนทั่วไปจึงได้อุปถัมภ์วัดเรื่อยมา ภายในวัดมีศูนย์ศึกษาพระพุทธศาสนาวันอาทิตย์วัดบางเลนเจริญซึ่งเปิดดำเนินการมาตั้งแต่ พ.ศ. 2550
อาคารและเสนาสนะสำคัญได้แก่ อุโบสถ กว้าง 6 เมตร ยาว 21 เมตร กุฏิสงฆ์ จำนวน 9 หลัง เป็นอาคารไม้ทรงไทยประยุกต์และอาคารครึ่งตึกครึ่งไม้ และศาลาการเปรียญ ปูชนียวัตถุของวัดได้แก่ พระประธานในอุโบสถ เป็นพระพุทธรูปเชียงแสน นอกจากนั้นยังมีพระพุทธรูปปางต่าง ๆ จำนวน 5 องค์
วัดบางศรีเมือง

วัดบางศรีเมือง เป็นวัดราษฎร์สังกัดคณะสงฆ์ฝ่ายมหานิกาย ในหมู่ที่ 1 บ้านบางศรีเมือง ตำบลบางศรีเมือง อำเภอเมืองนนทบุรี จังหวัดนนทบุรี มีเนื้อที่ประมาณ 10 ไร่ 2 งาน 40 ตารางวา
วัดบางศรีเมืองสร้างขึ้นเมื่อ พ.ศ. 2374 โดยไม่ปรากฏหลักฐานว่าใครเป็นผู้สร้าง มีสภาพชำรุดทรุดโทรมมาโดยตลอด บางปีมีพระภิกษุจำพรรษาเพียง 2 รูป หรือ 3 รูปเท่านั้น จนกระทั่งเมื่อ พ.ศ. 2505 พระครูนนทสุทธิคุณ (ชื้น) เป็นเจ้าอาวาส ท่านได้สร้างอาคารและเสนาสนะต่าง ๆ ขึ้น ได้แก่ อุโบสถ สร้างเป็นอาคารคอนกรีตเสริมเหล็กแทนหลังเก่าที่ชำรุดทรุดโทรมมาก ได้รับพระราชทานวิสุงคามสีมาเมื่อวันที่ 15 มกราคม พ.ศ. 2513 เขตวิสุงคามสีมากว้าง 18 เมตร ยาว 33 เมตร และได้ผูกพัทธสีมาเมื่อวันที่ 5 มีนาคม พ.ศ. 2513 ศาลาการเปรียญ สร้างเป็นอาคารไม้ กุฏิสงฆ์ สร้างเป็นอาคารไม้และอาคารคอนกรีตเสริมเหล็ก หอระฆัง หอฉัน และวิหารประดิษฐาน "หลวงพ่อประสิทธิไชย" ปัจจุบันได้มีการสร้างวิหารประดิษฐานรูปจำลองสมเด็จพระพุฒาจารย์ (โต พฺรหฺมรํสี) ด้วย
วัดทะเลบก (จังหวัดนครปฐม)

วัดทะเลบก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลกระตีบ อำเภอกำแพงแสน จังหวัดนครปฐม มีเนื้อที่วัด 57 ไร่ 1 งาน 8 ตารางวา มีที่ธรณีสงฆ์ 4 ไร่ 3 งาน 33 ตารางวา
วัดทะเลบกสร้างวัดเมื่อ พ.ศ. 2406 ตรงกับวันขึ้น 15 ค่ำ เดือน 5 ปีกุน ประกาศตั้งวัดเมื่อ พ.ศ. 2432 ได้รับพระราชทานวิสุงคามสีมาเมื่อ พ.ศ. 2513 ที่มีชื่อเรียกว่า "วัดทะเลบก" เพราะเนื่องจากด้านทิศตะวันตกของวัดนี้เมื่อ 40 ปีก่อนมีแหล่งน้ำกว้างขวางมากมีพื้นที่ประมาณ 2–3 ร้อยไร่ แต่ปัจจุบันน้ำแห้งหมดแล้วเหลือแต่พื้นที่ต่ำกว่าบริเวณวัด และเป็นที่ปลูกอ้อยของชาวบ้าน 
เมื่อ พ.ศ. 2559 สมัยพระครูสุมนสุนทรกิจ สุมโน เจ้าคณะตำบลห้วยม่วง และเจ้าอาวาสวัดทะเลบก มีความประสงค์สร้างมณฑปหลวงปู่แสง หลวงปู่วิเชียร หลวงปู่เบี้ยว อดีตเจ้าอาวาส แต่ยังขาดจตุปัจจัย จนกระทั่งกลางดึกคืนหนึ่งนึกขึ้นได้ว่า เมื่อ พ.ศ. 2517 ขณะนั้นท่านยังเป็นพระลูกวัด หลวงปู่เบี้ยว อดีตเจ้าอาวาส ได้ใช้ให้นำไหจำนวน 3 ไหไปฝังดิน ภายในบรรจุ พระวันทา อภิวาท เนื้อดินผสมว่าน พระปางลีลาขนาด 10 นิ้ว เนื้อดินเผา จึงได้ขุดไหดังกล่าว พบพบเพียง 1 ไห เป็นไหดินเผาขนาด สูง 80 เซนติเมตร กว้าง 1 ฟุต ด้านบนปิดด้วยปูน เขียนภาษาขอม ทอน "สุวโน" และเลข 17 ซึ่งเป็นปีศักราชที่ฝัง
โรงพยาบาลแชริที (นิวออร์ลีนส์)

โรงพยาบาลแชริที  เป็นหนึ่งในสอบโรงพยาบาลเพื่อการเรียนการสอนส่วนหนึ่งของศูนย์การแพทย์ลุยเซียนา นิวออร์ลีนส์ (MCLNO) อีกที่หนึ่งคือโรงพยาบาลมหาวิทยาลัย นิวออร์ลีนส์ โรงพยาบาลถูกทิ้งร้างสามสัปดาห์หลังเมืองนิวออร์ลีนส์โดนเฮอร์ริเคนแคทรินาเข้าทำลาย ที่ซึ่งนายกเทศบาล แคธลีน บลังโค ระบุว่าโรงพยาบาลแชริทีต้องถูกทิ้งร้างถาวร กลุ่มมหาวิทยาลัยแห่งรัฐลุยเซียนา เจ้าของอาคาร ระบุว่าไม่มีแผนจะเปิดบริการโรงพยาบาลแชริทีอีก แต่เลือกที่จะควบกิจการของโรงพยาบาลแชริทีเข้ากับศูนย์การแพทย์แห่งใหม่ซึ่งทันสมัยกว่าและจะสร้างขึ้นในย่านมิดซิทีตอนล่าง โรงพยาบาลแห่งใหม่ดังกล่าวเปิดให้บริการในเดือนสิงหาคม 2015 ภายใต้ชื่อศูนย์การแพทย์มหาวิทยาลัยนิวออร์ลีนส์ จนถึงปัจจุบันโรงพยาบาลแชริทียังคงถูกทิ้งร้าง
แบตเทิล แอทลีตส์ ไดอุงโดไก

แบตเทิล แอทลีตส์ ไดอุงโดไก (; โรมาจิ: "Batoru Asurītesu Daiundōkai") เป็นแฟรนไชส์ญี่ปุ่นที่ประกอบด้วยซีรีส์โอวีเอสร้างโดยสตูดิโอ AIC มังงะโดยยูกิ นากาโนะ และซีรีส์อนิเมะโทรทัศน์ที่ออกอากาศตั้งแต่เดือนตุลาคม พ.ศ. 2540 ถึงมีนาคม พ.ศ. 2541 
มังงะภาครีบูตชื่อเรื่องว่า "Pale Blue Dot: Battle Athletes Daiundōkai ReSTART!" ตีพิมพ์ตั้งแต่เดือนกรกฎาคม พ.ศ. 2563 ถึงมีนาคม พ.ศ. 2564 และมีการประกาศสร้างอนิเมะดัดแปลงภาคใหม่ ซีรีส์อนิเมะภาคใหม่สร้างโดยสตูดิโอเซเวน ออกอากาศตั้งแต่วันที่ 11 เมษายนถึง 27 มิถุนายน พ.ศ. 2564
อควาโทปแห่งทรายขาว

อควาโทปแห่งทรายขาว (; โรมาจิ: "Shiroi Suna no Akuatōpu") เป็นซีรีส์อนิเมะญี่ปุ่น ผลิตโดยสตูดิโอพีเอเวิร์กส์ กำกับโดยโทชิยะ ชิโนฮาระ ออกแบบตัวละครโดย U35 และยูกิ อากิยามะ รับผิดชอบดนตรีประกอบโดยโยชิอากิ เดวะ ออกอากาศตั้งแต่เดือนกรกฎาคมถึงเดือนธันวาคม พ.ศ. 2564
เรื่องย่อ.
เรื่องราวในเมืองนันโจ จังหวัดโอกินาวะ เกี่ยวกับมิซากิโนะ คุคุรุ หญิงสาวอายุ 18 ปีผู้ไล่ตามความฝันในการบริหารงานพิพิธภัณฑ์สัตว์น้ำ และมิยาซาวะ ฟูกะ อดีตไอดอลจากโตเกียวที่ละทิ้งความฝันแล้วหนีมาที่โอกินาวะ
ให้เสียงโดย: มิกุ อิโต
ให้เสียงโดย: ริกาโกะ ไอดะ
ให้เสียงโดย: อาซูมิ วากิ
ให้เสียงโดย: ลินน์
ให้เสียงโดย: ชิมบะ สึจิยะ
ให้เสียงโดย: โยเฮ อาซากามิ
ให้เสียงโดย: ฮิโรชิ ยานากะ
การระบาดทั่วของโควิด-19 ในประเทศซีเรีย

การระบาดทั่วของโควิด-19 ในประเทศซีเรีย เป็นส่วนหนึ่งของการแพร่ระบาดอย่างต่อเนื่องของโรคติดเชื้อไวรัสโคโรนา 2019 ซึ่งเกิดจากไวรัสโคโรนาสายพันธุ์ใหม่ (SARS-CoV-2) โรคนี้ได้รับการยืนยันว่ามาถึงประเทศซีเรียในวันที่ 22 มีนาคม ค.ศ. 2020 เมื่อผู้ป่วยรายแรกได้รับการยืนยันว่าเป็นบุคคลที่มาจากต่างประเทศ
ประเทศซีเรียถือว่าเสี่ยงต่อการแพร่ระบาดเป็นพิเศษ เนื่องจากสงครามกลางเมืองที่กำลังดำเนินอยู่และสถานการณ์ด้านมนุษยธรรมที่เลวร้าย
ภูมิหลัง.
เมื่อวันที่ 12 มกราคม ค.ศ. 2020 องค์การอนามัยโลก (WHO) ยืนยันว่าไวรัสโคโรนาสายพันธุ์ใหม่เป็นสาเหตุของการเจ็บป่วยทางเดินหายใจในกลุ่มคนที่เมืองอู่ฮั่น มณฑลหูเป่ย์ ประเทศจีน ซึ่งได้รายงานต่อองค์การอนามัยโลกเมื่อวันที่ 31 ธันวาคม ค.ศ. 2019
หลายคนในซีเรียไม่มั่นใจในความโปร่งใสของรัฐบาลในระหว่างการแพร่ระบาด โดยกล่าวหาว่าซ่อนจำนวนผู้ป่วยและผู้เสียชีวิตที่แท้จริง โดยเฉพาะในดามัสกัส, ริฟดิมัชก์ และอะเลปโป มีการคาดเดาว่าแพทย์ในโรงพยาบาลและสถานพยาบาลกำลังถูกคุกคามจากการถูกไล่ออก หรือแม้กระทั่งถูกกองกำลังของรัฐบาลจับกุมและควบคุมตัวหากพวกเขาพูดอะไรเกี่ยวกับความจริงของสิ่งที่เกิดขึ้นในโรงพยาบาล นอกจากนี้ ยังมีข่าวลือว่ารัฐซีเรียถึงขั้นเสนอให้จบชีวิตของผู้ต้องสงสัยว่าจะเป็นผู้ป่วยโควิด-19 ซึ่งนำไปสู่ผู้ที่มีอาการบางอย่างหรือแม้กระทั่งแน่ใจว่าติดเชื้อโดยไม่ได้บอกรัฐบาล หรือไม่แสวงหาการดูแลทางการแพทย์ของรัฐหรือแม้แต่เอกชน และกักกันตัวเองที่บ้านให้ได้มากที่สุดด้วยความหวาดกลัว นักวิเคราะห์ให้เหตุผลกับข้ออ้างเหล่านี้ซึ่งเน้นให้เห็นตัวอย่างของข้อมูลที่ผิดเกี่ยวกับตัวเลขของรัฐบาลคือจำนวนผู้ป่วยที่จดทะเบียนในประเทศเพื่อนบ้านของผู้คนที่เดินทางมาจากซีเรีย และบางครั้งจำนวนนั้นในหนึ่งวันก็มากกว่าจำนวนที่รัฐบาลซีเรียรายงานในช่วงเวลาหนึ่ง
รัฐบาลซีเรียพร้อมกับพันธมิตรอ้างว่าสงครามกลางเมืองที่กำลังดำเนินอยู่ บวกกับสถานการณ์ทางเศรษฐกิจในซีเรียและการคว่ำบาตรโดยรัฐบาลตะวันตก, จำกัดขีดความสามารถในการตรวจหาโควิด-19 ด้วยวิธีปฏิกิริยาลูกโซ่พอลิเมอเรสแบบย้อนกลับที่เพียงพอ รวมถึงขัดขวางไม่ให้อุปกรณ์สำคัญในการรักษาตลอดจนการจัดการการแพร่ระบาดจากขาเข้า
แขวงรองเมือง

รองเมือง เป็นแขวงหนึ่งของเขตปทุมวัน กรุงเทพมหานคร ลักษณะเป็นพื้นที่เมืองและศูนย์กลางทางเศรษฐกิจแห่งหนึ่งของกรุงเทพมหานคร ตั้งชื่อตามถนนในพื้นที่ โดยมีสถานที่สำคัญคือสถานีกรุงเทพ (หัวลำโพง) ซึ่งเคยเป็นสถานีรถไฟหลักของประเทศไทยในอดีต เป็นที่ตั้งของสำนักงานเขตปทุมวัน
ภูมิศาสตร์.
แขวงรองเมืองมีพื้นที่ประมาณ 1.301 ตารางกิโลเมตร แขวงที่อยู่ติดกับแขวงรองเมืองได้แก่ (เรียงตามเข็มนาฬิกาจากทิศเหนือ)
แขวงนี้มีชุมชนอย่างน้อย 4 แห่ง เช่น ชุมชนตรอกสลักหิน, ชุมชนวัดดวงแข, ชุมชนแฟลตรถไฟ, ชุมชนจรัสเมือง เป็นต้น ในชุมชนดังกล่าวมีจุดหมายตาอย่างน้อย 7 แห่ง
นอกจากนี้ แขวงรองเมืองยังเป็นที่ตั้งของภัตตาคารหลายแห่งด้วย บางแห่งได้รับการจัดอยู่ในประเภทบีบกูร์ม็องจากมิชลินไกด์
มิวเคิลดรีมมี

มิวเคิลดรีมมี (; โรมาจิ: "Myūkurudorīmī") เป็นแฟรนไชส์ตัวละครสร้างโดยซานริโอ ออกแบบตัวละครโดยมายูมิ ยานางิตะ แฟรนไชส์เปิดตัวอย่างเป็นทางการในปี พ.ศ. 2560
ซีรีส์อนิเมะดัดแปลงโดยสตูดิโอเจซีสตาฟ ออกอากาศทุกสถานีโทรทัศน์ในญี่ปุ่นของ TXN ตั้งแต่วันที่ 5 เมษาย พ.ศ. 2563 ถึง 4 เมษายน พ.ศ. 2564 ฤดูกาลที่สองชื่อเรื่องว่า "มิวเคิลดรีมมี มิกซ์!" เริ่มออกอากาศตั้งแต่วันที่ 11 เมษายน พ.ศ. 2564 
รูปแบบต่าง ๆ.
อนิเมะ.
ได้มีการประกาศสร้างซีรีส์อนิเมะโทรทัศน์อิงจากแฟรนไชส์ของเล่นในงาน Sanrio Expo 2019 โดยสร้างโดยสตูดิโอเจซีสตาฟ จิอากิ คง ("โกลเด้นไทม์", "เจ้าชายมิติมายา") เป็นผู้กำกับซีรีส์ และประกาศนักพากย์คนแรกคือนัตสึมิ มูรากามิ ในวันที่ 10 กันยายน พ.ศ. 2562 ได้มีการเผยแพร่วิดีโอโปรโมตทางช่องบนยูทูบของซานริโอแนะนำตัวละครเพิ่มเติมในอนิเมะ ในวันที่ 31 มกราคม พ.ศ. 2563 เว็บไซต์ของอนิเมะได้เผยว่าอนิเมะจะออกอากาศในเดือนเมษายน เว็บไซต์ยังได้ประกาศนักพากย์เพิ่มเติ่ม 10 คนและทีมงานเพิ่มเติม 3 คน รวมถึงฮิโรโกะ คานาซูงิ ("พริพาระ", "RobiHachi") ในฐานะนักเขียนบท และไม ฟูรูกิ ("Planet With") ในฐานะผู้ออกแบบตัวละคร อย่างไรก็ตาม จิกาอิ คงได้ถอนตัวจากการเป็นผู้กำกับโดยไม่ทราบเหตุผล แต่ยังคงอยู่ร่วมโปรเจกต์ในฐานะที่ปรึกษาโปรเจกต์ หน้าที่ผู้กำกับมีฮิโรอากิ ซากูไร ("Di Gi Charat", "UFO Baby", "ไซคิหนุ่มพลังจิตอลเวง") มาทำหน้าที่แทน ในวันที่ 27 กุมภาพันธ์ พ.ศ. 2563 มีการยืนยันว่าอนิเมะจะออกอากาศในวันที่ 5 เมษายน พ.ศ. 2564 พร้อมประกาศนักพากย์และตัวละครเพิ่มเติม รวมถึงเพลงประกอบ ในวันที่ 26 เมษายน พ.ศ. 2563 ซานริโอประกอบว่าตั้งแต่ตอนที่ 5 เป็นต้นไปเลื่อนการออกอากาศเนื่องด้วยการระบาดทั่วของโควิด-19 ในวันที่ 23 พฤษภาคม พ.ศ. 2563 มีการเผยว่าอนิเมะตอนใหม่จะกลับมาออกอากาศต่อในวันที่ 31 พฤษภาคม พ.ศ. 2563 และออกอากาศต่อเนื่องถึงวันที่ 4 เมษายน พ.ศ. 2564
ฤดูกาลที่สองชื่อเรื่องว่า "มิวเคิลดรีมมี มิกซ์!" มีกำหนดออกอากาศในวันที่ 11 เมษายน พ.ศ. 2564 พร้อมด้วยทีมงานชุดเดิมที่กลับมาทำหน้าที่เดิม
ซอ บก มนุษย์อมตะ

ซอ บก  เป็นภาพยนตร์แอ็คชั่นไซไฟสัญชาติเกาหลีใต้ที่กำกับโดย อี ยง-จู และนำแสดงโดย กง ยู, พัก โบ-ก็อมและจาง ยัง-นัม ภาพยนตร์เรื่องนี้เกี่ยวกับอดีตเจ้าหน้าที่หน่วยสืบราชการลับ Gi-heon (กง ยู) ซึ่งมีส่วนเกี่ยวข้องกับมนุษย์โคลนคนแรก ซอ บก (พัค โบ-กอม) การถ่ายภาพหลักเริ่มในเดือนพฤษภาคม พ.ศ. 2562 ภาพยนตร์มีต้นทุนการผลิต 16.5 พันล้านวอน คาดว่าจะออกฉายในเดือนธันวาคมปี พ.ศ. 2563 แต่การฉายถูกเลื่อนออกไปเนื่องจากการแพร่ระบาดของโควิด-19 ในที่สุดภาพยนตร์เรื่องนี้ก็มีกำหนดฉายพร้อมกันในโรงภาพยนตร์และทางสื่อสตรีมมิ่ง TVING ในวันที่ 15 เมษายน 2564
แก๊งค้ายากาลิ

แก๊งค้ายากาลิ  เป็นแก๊งค้ายาเสพติดที่ตั้งอยู่ทางตอนใต้ของประเทศโคลอมเบีย บริเวณรอบเมืองกาลิและจังหวัดบาเยเดลเกากา ผู้ก่อตั้งคือสองพี่น้องฮิลเบร์โต โรดริเกซ โอเรฮูเอลา และมิเกล โรดริเกซ โอเรฮูเอลา และโฮเซ ซานตากรุซ ลอนดอญโญ พวกเขาแยกตัวออกจากปาโบล เอสโกบาร์ และแก๊งค้ายาเมเดยินของเขาในปลายคริสต์ทศวรรษ 1980 เมือเอลเมร์ "ปาโช" เอร์เรรา ได้เข้าร่วมกลุ่มผู้นำสี่คนที่จะบริหารแก๊งกาลิในเวลาต่อมา
ในช่วงจุดสูงสุดของอำนาจของแก๊งกาลิระหว่าง ค.ศ. 1993–1995 มีการอ้างว่าแก๊งนี้มีอำนาจควบคุมกว่าร้อยละ 80 ของตลาดโคเคนโลก และมีการกล่าวว่าแก๊งนี้มีส่วนรับผิดชอบโดยตรงต่อการเติบโตของตลาดโคเคนในยุโรป โดยควบคุมร้อยละ 80 ของตลาดแห่งนั้นเช่นกัน เมื่อถึงกลางคริสต์ทศวรรษ 1990 อาณาจักรค้ายาเสพติดระหว่างประเทศของแก๊งกาลินั้นเป็นองค์กรอาชญากรรมที่ทำรายได้ถึง 7 พันล้านดอลลาร์สหรัฐต่อปี
การปฏิวัติครั้งที่สอง (สาธารณรัฐจีน)

การปฏิวัติครั้งที่สอง  เป็นการก่อการของผู้ว่าการมณฑลทางตอนใต้ของจีนในปี ค.ศ. 1913 รวมทั้งผู้สนับสนุนซุน ยัตเซ็นและพรรคก๊กมินตั๋งที่ต่อต้านรัฐบาลเป่ย์หยางแห่งสาธารณรัฐจีน ที่นำโดยยฺเหวียน ชื่อไข่ การก่อการถูกพ่ายแพ้ไปอย่างรวดเร็ว โดยกองทัพของยฺเหวียน และนำไปสู่การรวมอำนาจของยฺเหวียน ในฐานะประธานาธิบดีสาธารณรัฐจีนอย่างต่อเนื่อง
กบฏไป๋หลางเกิดขึ้นพร้อมกันกับการปฏิวัติครั้งที่สอง
เหตุกราดยิงที่มหาวิทยาลัยเคนต์สเตท

เหตุกราดยิงที่มหาวิทยาลัยเคนต์สเตท  หรือรู้จักในชื่อ การสังหารหมู่วันที่ 4 พฤษภาคม  หรือ การสังหารหมู่ที่มหาวิทยาลัยเคนต์สเตท  เป็นเหตุกราดยิงนักศึกษาของมหาวิทยาลัยเคนต์ผู้ปลอดอาวุธโดยกองกำลังพิทักษ์มาตุภูมิ โอไฮโอ ส่งผลให้มีนักศึกษาเสียชีวิตสี่รายและได้รับบาดแผลอีกเก้าราย เหตุการณ์เกิดขึ้นในวันที่ 4 พฤษภาคม 1970 ที่เมืองเคนต์ รัฐโอไฮโอ ราว 40 ไมล์ทางตอนใต้ของเมืองคลีฟแลนด์ เหตุฆาตกรรมนี้เกิดขึ้นระหว่างการเดินขบวนสันติภาพต่อต้านการขยายบทบาทในสงครามเวียดนามของสหรัฐเข้าไปยังประเทศกัมพูชาซึ่งเป็นกลางในขณะนั้น และประท้วงต่อต้านการมีกองกำลังติดอาวุธของกองกำลังพิทักษ์มาตุภูมิในวิทยาเขต เหตุการณ์นี้เป็นครั้งแรกที่นักศึกษาที่ชุมนุมเพื่อต่อต้านสงครามถูกสังหารในประวัติศาสตร์สหรัฐ
นายทหารของกองกำลังพิทักษ์มาตุภูมิจำนวน 28 ยิงปืนราว 67 ครั้ง ภายในเวลา 13 วินาที ส่งผลให้นักศึกษาเสียชีวิตสี่ราย ได้รับแผลอีกเก้าราย ในจำนวนนี้มีหนึ่งรายที่กลายเป็นอัมพาตถาวร ในผู้เสียชีวิตสี่รายประกอบด้วยสามรายซึ่งเสียชีวิตในที่เกิดเหตุทันที ได้แก่ แอลลิซัน เบธ คราวส์ อายุ 19 ปี, เจฟฟรีย์ เกลนน์ มิลเลอร์ อายุ 20 ปี และ แซนดรา ลี ชีวเออร์ อายุ 20 ปี ส่วน วิลเลียม น็อกซ์ โชรเอเดอร์ อายุ 19 ปี เสียชีวิตที่โรงพยาบาลรอบินซันเมมอเรียลไม่นานหลังถูกยิง 
การประท้วงในครั้งนั้นมีนักศึกษาเข้าร่วมมากกว่า 300 คน รวมถึงคราวส์ และมิลเลอร์ โดยประท้วงการขยายบทบาทของสหรัฐในยุทธการกัมพูชาเพื่อต่อสู้ในสงครามเวียดนาม ที่ซึ่งประธานาธิบดีริเชิร์ด นิกซันประกาศทางโทรทัศน์ในวันที่ 30 เมษายน หรือหนึ่งสัปดาห์ก่อนการประท้วง ในขณะที่ชีวเออร์ และโชรเอเดอร์ เป็นหนึ่งในฝูงชนราว 100 คนที่สังเกตการณ์การประท้วงอยู่รอบนอก ราว 300 ฟุตห่างไปจากจุดกราดยิง กลุ่มคนกลุ่มนี้มาดูการประท้วงระหว่างช่วงพักระหว่างเรียน
เหตุกราดยิงจนมีผู้เสียชีวิตในครั้งนี้กระตุ้นให้เกิดความโกรธเกรี้ยวอย่างรุนแรงและทันทีในสถานศึกษาต่าง ๆ ทั่วประเทศ มีนักศึกษามากกว่า 4 ล้านคนเข้าร่วมในกิจกรรมเดินออกหมู่ซึ่งจัดการกันเป็นระบบ (organized walk-outs) ในมหาวิทยาลัย, วิทยาลัย และโรงเรียนมัธยมหลายร้อยแห่ง ทำให้นี่เป็นการประท้วงหยุดเรียนครั้งใหญ่ที่สุดในสหรัฐ ณ ขณะนั้น การประท้วงหยุดเรียนของนักเรียนนักศึกษาทั่วประเทศ ปี 1970 ยังส่งผลให้สังคมตั้งคำถามและหันมาหนุนการต่อต้านการมีบทบาทของสหรัฐในสงครามเวียดนามหนักขึ้นกว่าก่อน
พระพุทธรูปที่ยังไม่สมบูรณ์

พระพุทธรูปที่ยังไม่สมบูรณ์  เป็นชื่อเรียกพระพุทธรูปที่เชื่อว่าขนย้ายมาจากมหาสถูปของโบโรบูดูร์ ปัจจุบันจัดแสดงอยู่ที่พิพิธภัณฑ์กรรมวิภังค์ (Karmawibhangga) ประเทศอินโดนีเซีย ที่มาของชื่อนั้นมาจากลักษณะของรูปสลักที่ส่วนใบหน้ายังแกมลักไม่เสร็จสมบูรณ์ แขนข้างขวายาวกว่าข้างซ้าย และไหล่หนึ่งใหญ่กว่าอีกข้างหนึ่ง
ราชอาณาจักรตองงา (ค.ศ. 1900–1970)

ระหว่าง ค.ศ. 1900–70 ราชอาณาจักรตองงาเป็นรัฐในอารักขาของสหราชอาณาจักร โดยสถานะนี้เกิดขึ้นจากการลงนามในสนธิสัญญามิตรภาพเมื่อวันที่ 18 พฤษภาคม ค.ศ. 1900 เมื่อชาวยุโรปและหัวหน้าชุมชนที่เป็นอริพยายามขับพระเจ้าจอร์จ ตูโปอูที่ 2 ออกจากราชบัลลังก์ สนธิสัญญาสิ้นสุดลงใน ค.ศ. 1970 ภายใต้ข้อตกลงที่สร้างขึ้นก่อนที่สมเด็จพระราชินีนาถซาโลเต ตูโปอูที่ 3 จะสวรรคต
ประวัติศาสตร์.
เมื่อวันที่ 18 พฤษภาคม ค.ศ. 1900 ราชอาณาจักรตองงากลายเป็นรัฐในอารักขาของสหราชอาณาจักรจากการลงนามในสนธิสัญญามิตรภาพ เพื่อกีดกันการขยายอำนาจของเยอรมนี ประกอบกับมีความพยายามขับไล่พระเจ้าจอร์จ ตูโปอูที่ 2 ออกจากราชบัลลังก์ การลงนามในสนธิสัญญาดังกล่าวทำให้การดำเนินนโยบายต่างประเทศของตองงาต้องผ่านทางกงสุลอังกฤษ และสหราชอาณาจักรมีอำนาจยับยั้งนโยบายต่างประเทศและการเงินของราชอาณาจักรตองงา
ตองงาได้รับผลกระทบจากการระบาดทั่วของไข้หวัดใหญ่สเปนเมื่อ ค.ศ. 1918 ทำให้มีผู้เสียชีวิต 1,800 คน คิดเป็นร้อยละ 8 ของผู้อยู่อาศัย
ตลอดช่วงคริสต์ศตวรรษที่ 20 ตองงาสงบ สนใจแต่กิจการภายในของตนและค่อนข้างโดดเดี่ยวจากการพัฒนาในส่วนอื่นของโลก โครงสร้างสังคมที่ซับซ้อนของตองงาโดยพื้นฐานแล้วสามารถแบ่งได้ออกเป็น 3 กลุ่ม ได้แก่ พระมหากษัตริย์, ชนชั้นสูงและสามัญชน โดยระหว่างชนชั้นสูงและสามัญชนจะมี "มาตาปูเล" ซึ่งมีความข้องเกี่ยวกับพระมหากษัตริย์หรือชนชั้นสูงโดยอาจถือครองที่ดินหรือไม่ก็ได้ ภาระหน้าที่และความรับผิดชอบของคนแต่ละกลุ่มมีความแตกต่างกัน และแม้ว่าชนชั้นสูงจะขอการสนับสนุนจากผู้คนที่อยู่ในที่ดินของตนได้ ในทางกลับกันชนชั้นสูงต้องตอบแทนให้แก่ผู้คนเช่นกัน สถานะและลำดับทางสังคมมีส่วนอย่างมากในความสัมพันธ์ส่วนบุคคล แม้กระทั่งภายในครอบครัว
ในวันที่ 4 มิถุนายน ค.ศ. 1970 สถานะอารักขาสิ้นสุดลง จากการเตรียมการมาตั้งแต่รัชสมัยของสมเด็จพระราชินีนาถซาโลเต ตูโปอูที่ 3 จนกระทั่งพระองค์สวรรคตใน ค.ศ. 1965
โกปาเดลเรย์ นัดชิงชนะเลิศ 2021

โกปาเดลเรย์ รอบชิงชนะเลิศ 2022 เป็นการแข่งขันฟุตบอลรอบชิงชนะเลิศ เพื่อที่จะตัดสินหาผู้ชนะของโกปาเดลเรย์ ฤดูกาล 2021–22 ซึ่งเป็นฤดูกาลที่ 120 ของโกปาเดลเรย์ ฟุตบอลถ้วยสูงสุดในประเทศสเปน ครั้งนี้เป็นการพบกันระหว่างอัตเลติกบิลบาโอ พบกับบาร์เซโลนา การแข่งขันจัดขึ้นในวันที่ 23 มีนาคม ค.ศ. 2022 ณ เอสตาดิโอเดลาการ์ตูฆา ในเมืองเซบิยา แคว้นอันดาลูซิอา
บาร์เซโลนา ชนะเลิศโกปาเดลเรย์ เป็นสมัยที่ 31 หลังเอาชนะในนัดนี้ 4–0
นัด.
สรุปผล.
<onlyinclude></onlyinclude>
หมายเหตุ.
<templatestyles src="Reflist/styles.css" />
มาดามหยาง

หยางไท่จฺวิน  ภาษาอังกฤษเรียก มาดามหยาง เป็นมารดาของซุน ยัตเซ็น
ชีวประวัติ.
มาดามหยางให้กำเนิดซุน ยัตเซ็น เมื่อ ค.ศ. 1866 ในขณะที่เธออายุได้ 39 ปี ที่หมู่บ้านชุ่ยเหิง เมืองเซียงชาน (ปัจจุบันคือเมืองจงชาน) มณฑลกวางตุ้ง
ในปี ค.ศ. 1878 เมื่อซุน ยัตเซ็น อายุ 13 ปี เธอได้พาเขาเดินทางจากมาเก๊าไปโฮโนลูลูโดยเรือ เพื่อที่เขาจะได้อาศัยอยู่กับซุน เต๋อจาง พี่ชายของเขา และมาดามหยางเดินทางกลับประเทศจีนในปีเดียวกัน
ประสิทธิ์ ตั้งศรีเกียรติกุล

ประสิทธิ์ ตั้งศรีเกียรติกุล อดีตสมาชิกสภาผู้แทนราษฎรจังหวัดบุรีรัมย์ 5 สมัย สมาชิกกลุ่มเพื่อนเนวิน และเป็นคนสนิทและเป็นเพื่อนรักเนวิน ชิดชอบ
ประวัติ.
ประสิทธิ์ หรือ "กำนันเม้ง" เกิดเมื่อวันที่ 1 เมษายน พ.ศ. 2501 จบการศึกษาระดับปริญญาตรี สาขาการพัฒนาชุมชน จากมหาวิทยาลัยราชภัฏบุรีรัมย์ สมรสกับนางกิ่งกาญจน์ ตั้งศรีเกียรติกุล
ประสิทธิ์ เสียชีวิตเมื่อวันที่ 13 ตุลาคม พ.ศ. 2558 และมีพิธีพระราชทานเพลิงศพ เมื่อวันที่ 18 ตุลาคม พ.ศ. 2558
การทำงาน.
ประสิทธิ์ ประกอบธุรกิจฟาร์มไก่ และโรงพยาบาลเอกชน เข้าสู่งานการเมืองระดับชาติ โดยการลงสมัครรับเลือกตั้งสมาชิกสภาผู้แทนราษฎรจังหวัดบุรีรัมย์ ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 ร่วมทีมกับ เนวิน ชิดชอบ และทรงศักดิ์ ทองศรี สังกัดพรรคชาติไทย และได้รับเลือกตั้งยกทีม ส่งผลให้เขาเป็น สส.สมัยแรก ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 ย้ายมาสังกัดพรรคเอกภาพ ร่วมกับเนวิน และได้รับเลือกตั้งเป็น สส.สมัยที่ 2
ในปี 2540 เขาได้รับแต่งตั้งเป็นผู้ช่วยเลขานุการรัฐมนตรีว่าการกระทรวงเกษตรและสหกรณ์ ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 เขาได้ลงสมัครรับเลือกตั้งในพื้นที่เดิม ร่วมทีมกับกรุณา ชิดชอบ และศักดิ์สยาม ชิดชอบ ได้รับเลือกตั้งเป็น สส.สมัยที่ 3 ในนามพรรคชาติไทย ในปี 2545 เป็นผู้ช่วยเลขานุการรัฐมนตรีว่าการกระทรวงพาณิชย์ ปฏิบัติราชการในหน้าที่เลขานุการรัฐมนตรีช่วยว่าการกระทรวงพาณิชย์ (นายเนวิน ชิดชอบ) และเป็นที่ปรึกษารัฐมนตรีช่วยว่าการกระทรวงเกษตรและสหกรณ์ ในปี 2547 หลังจากนั้นในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จึงย้ายมาสังกัดพรรคไทยรักไทยทั้ง 3 คน และได้รับเลือกตั้งเช่นเดิม และเขาได้รับแต่งตั้งเป็นที่ปรึกษารัฐมนตรีประจำสำนักนายกรัฐมนตรี (รัฐมนตรีประจำสำนักนายกรัฐมนตรี นายเนวิน ชิดชอบ)
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 ได้รับเลือกตั้งเป็น สส.สมัยที่ 4 ในนามพรรคพลังประชาชน ต่อมาเมื่อพรรคพลังประชาชนถูกยุบ เขาจึงย้ายไปสังกัดพรรคภูมิใจไทย พร้อมกับสมาชิกในกลุ่มเพื่อนเนวิน 
ในปี 2553 เขาได้รับแต่งตั้งเป็นผู้ช่วยเลขานุการรัฐมนตรีว่าการกระทรวงเกษตรและสหกรณ์
หลังจากนั้นเขาก็วางมือทางการเมือง จนกระทั่งเสียชีวิตในปี 2558
แผ่นดินไหวนอกชายฝั่งจังหวัดฟูกูชิมะ ค.ศ. 2021

แผ่นดินไหวนอกชายฝั่งจังหวัดฟูกูชิมะ (; โรมาจิ: "Fukushimaken Oki Jishin") เป็นแผ่นดินไหวขนาดใหญ่ เกิดนอกชายฝั่งทางตะวันออกของโทโฮกุ ประเทศญี่ปุ่น เกิดในวันเสาร์ที่ 13 กุมภาพันธ์ พ.ศ. 2564 เวลา 23:07 น. ตามเวลาท้องถิ่น แผนดินไหวครั้งนี้มีขนาด 7.1 ถึง 7.3 แมกนิจูด มีจุดศูนย์กลางอยู่นอกชายฝั่งจังหวัดฟูกูชิมะ 60 กิโลเมตร มีความลึกราว 51.9 กิโลเมตร หลังแผ่นดินไหวครั้งนี้ก็เกิดแผ่นดินไหวตามอีกหลายครั้งภายในเวลาไม่ถึง 1 ชั่วโมง โดยมีแผ่นดินไหวตาม 3 ครั้งที่มีขนาดเกิด 5.3 แมกนิจูด ผู้เชี่ยวชาญวิเคราะห์ว่าแผ่นดินไหวครั้งนี้เป็นแผ่นดินไหวตามจากแผ่นดินไหวใหญ่ในโทโฮกุเมื่อ 10 ปีที่แล้ว และไม่มีรายงาน ความผิดปกติ เกิดขึ้นกับโรงไฟฟ้านิวเคลียร์แห่งใดในประเทศญี่ปุ่น
จากแผ่นดินไหวมีผู้เสียชีวิต 1 ราย และบาดเจ็บ 186 คน ไฟดับมากกว่า 9 แสนครัวเรือน อาคาร หลายแห่งในโทโฮกุและคันโตได้รับความเสียหาย มีรายงานการเกิดสึนามิในเช้าตรู่ของวันที่ 14 กุมภาพันธ์ เป็นสึนามิที่ไม่สร้างความเสียหายและมีความสูง 20 เซนติเมตร ที่ท่าเรือในจังหวัดมิยางิ แผ่นดินไหวครั้งนี้เกิดใกล้กับโรงไฟฟ้านิวเคลียร์ฟูกูชิมะแห่งที่หนึ่งทำให้มีข่าวความกังวลเกี่ยวกับการรั่วไหลของรั่วไหลของรังสี ซึ่งภายหลังมีการระบุว่าไม่มีความผิดปกติบริเวณโรงไฟฟ้า ถึงแม้จะไม่มีการรั่วไหลหรือการเปลี่ยนแปลงระดับการแผ่รังสี แต่บ่อเก็บกากเชื้อเพลิงนิวเคลียร์เกิดไหลท่วมพื้นที่แต่ไม่ได้รั่วไหลในโรงไฟฟ้า
ภูมิหลัง.
แผ่นดินไหวใหญ่ในโทโฮกุเกิดขึ้นในวันที่ 11 มีนาคม พ.ศ. 2554 จุดศูนย์กลางแผ่นดินไหวอยู่นอกชายฝั่งตะวันออกของโทโฮกุ โดยศูนย์เกิดแผ่นดินไหวอยู่ลึกลงไป 29 กิโลเมตร แผ่นดินไหวครั้งนี้เป็นแผ่นดินไหวที่มีขนาดใหญ่ที่สุดในประเทศญี่ปุ่น และใหญ่เป็นอันดับที่ 4 ของโลกเท่าที่เคยมีการบันทึก แผ่นดินไหวในครั้งนี้ก่อให้เกิดคลื่นสึนามิทำลายล้างซึ่งสูงที่สุดถึง 41 เมตร สูงที่สุดของญี่ปุ่น สึนามินี้ทำให้บ้านเมืองในที่ราบคันโตเสียหายและทำให้เกิดภัยพิบัตินิวเคลียร์ฟูกูชิมะแห่งที่หนึ่ง เหตุการแผ่นดินไหวและคลื่นสึนามิในครั้งนี้ทำให้มีผู้เสียชีวิต ประมาณ 20,000 คน สร้างความเสียหายทางเศรษฐกิจกว่า 360 พันล้านดอลลาร์สหรัฐ จึงถือเป็นภัยธรรมชาติที่สร้างความเสียหายสูงที่สุดในประวัติศาสตร์
แผ่นเปลือกโลก.
แผ่นดินไหวขนาด 7.3 แมกนิจูด บริเวณชายฝั่งตะวันออกของเกาะฮอนชูประเทศญี่ปุ่นเกิดขึ้นอันเป็นผลมาจากการมุดเข้าหากันของแผ่นแปซิฟิกและแผ่นโอค็อตสค์ การเคลือนที่เข้าหากันของแผ่นเปลือกโลก 2 แผ่นนี้ทำให้เกิดเขตมุดตัวที่เรียกว่าร่องลึกบาดาลญี่ปุ่น ซึ่งร่องลึกบาดาลญี่ปุ่นนี้สามารถทำให้เกิดแผ่นดินไหวเมกะทรัสต์ขึ้นได้ (แผ่นดินไหวขนาด 8.5 แมกนิจูดขึ้นไป) โดยดูได้จากรายงานการเกิดแผ่นดินไหว<br>
14 พฤษภาคม ค.ศ. 2021.
แผ่นดินไหวเกิดขึ้นเวลา 08:58 น. (เวลาท้องถิ่น) ของวันที่ 14 พฤษภาคม ค.ศ. 2021 มีขนาด 6.0 แมกนิจูด มีศูนย์กลางอยู่ในจังหวัดฟุกุชิมะลึก 40 กิโลเมตร และไม่มีประกาศเตือนเกี่ยวกับสึนามิ ความรุนแรงที่รู้สึกได้สูงสุดคือ ชินโดะระดับ 4 VIII (อย่างรุนแรง) (USGS)
วัดลานนาบุญ

วัดลานนาบุญ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลตลาดขวัญ อำเภอเมืองนนทบุรี จังหวัดนนทบุรี มีที่ดินตั้งวัดเนื้อที่ 17 ไร่ 3 งาน 45 ตารางวา เป็นที่ราบต่ำอยู่ริมคลองบางตะนาวศรีซึ่งไหลผ่านทางด้านทิศใต้
สันนิษฐานว่าวัดลานนาบุญสร้างขึ้นเมื่อประมาณ พ.ศ. 2310 ในสมัยอยุธยาตอนปลาย ไม่ทราบชื่อและประวัติผู้สร้าง ต่อมาวัดได้ชำรุดทรุดโทรมลง จนกระทั่ง พ.ศ. 2459 นายนรินทร์ ภาษิต (นรินทร์กลึง) ได้บูรณปฏิสังขรณ์อุโบสถและเสนาสนะต่าง ๆ วัดได้รับพระราชทานวิสุงคามสีมาเมื่อ พ.ศ. 2459 เดิมมีชื่อว่า วัดลานวัว เนื่องจากเคยเป็นที่เลี้ยงวัวของแขก ต่อมาทางวัดได้ทำหนังสือขอเปลี่ยนชื่อเป็น "วัดลานนาบุญ" ตามคำแนะนำของพระเทพเมธี (ธีร์ ปุณฺณโก) และได้รับการอนุมัติจากเจ้าคณะตรวจการภาค 1 ให้ใช้ชื่อดังกล่าวในเดือนพฤษภาคม พ.ศ. 2494 
อาคารและเสนาสนะสำคัญได้แก่ อุโบสถ กว้าง 8 เมตร ยาว 15 เมตร สร้างเมื่อ พ.ศ. 2459 เป็นอาคารครึ่งตึกครึ่งไม้ ลักษณะทรงไทย ไม่มีช่อฟ้าใบระกา หลังคาลด 2 ชั้น ศาลาการเปรียญ สร้างเมื่อ พ.ศ. 2511 เป็นอาคารคอนกรีตเสริมเหล็ก กุฏิสงฆ์ จำนวน 10 หลัง เป็นอาคารครึ่งตึกครึ่งไม้และอาคารคอนกรีตเสริมเหล็ก ลักษณะทรงไทย สร้างมาตั้งแต่ พ.ศ. 2515 ศาลาอเนกประสงค์ เป็นอาคารคอนกรีตเสริมเหล็ก และศาลาบำเพ็ญกุศล เป็นอาคารคอนกรีตเสริมเหล็ก
วัดอุบลวนาราม (จังหวัดนนทบุรี)

วัดอุบลวนาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 3 บ้านคลองปลายบาง ตำบลปลายบาง อำเภอบางกรวย จังหวัดนนทบุรี มีที่ดินตั้งวัดเนื้อที่ 8 ไร่ และมีที่ธรณีสงฆ์จำนวน 3 แปลง เนื้อที่ 35 ไร่
วัดอุบลวนารามสร้างขึ้นเมื่อประมาณ พ.ศ. 2300 ไม่ทราบชื่อผู้สร้างและบริจาคที่ดิน เดิมมีชื่อว่า วัดบัว ได้เปลี่ยนชื่อมาเป็น "วัดอุบลวนาราม" ตามรัฐนิยมสมัยรัฐบาลจอมพล ป. พิบูลสงคราม วัดได้รับพระราชทานวิสุงคามสีมาเมื่อวันที่ 8 ตุลาคม พ.ศ. 2508 เขตวิสุงคามสีมากว้าง 4 วา ยาว 8 วา และได้ผูกพัทธสีมาเมื่อ พ.ศ. 2512 ได้มีการบูรณะพัฒนาวัดเป็นอันมากนับแต่ พ.ศ. 2521 เป็นต้นมา 
อาคารและเสนาสนะสำคัญได้แก่ อุโบสถ กว้าง 8 เมตร ยาว 16 เมตร สร้างเมื่อ พ.ศ. 2512 กุฏิสงฆ์ จำนวน 9 หลัง หอสวดมนต์ สร้างเมื่อ พ.ศ. 2495 ศาลาการเปรียญ สร้างเมื่อ พ.ศ. 2521 ศาลาบำเพ็ญกุศล วิหารหลวงพ่อโสธรจำลองสร้างประมาณ พ.ศ. 2512 วิหารองค์จตุคามรามเทพ และฌาปนสถาน ปูชนียวัตถุที่สำคัญได้แก่ พระประธานประจำอุโบสถปางมารวิชัย สร้างเมื่อ พ.ศ. 2504 พระประธานประจำศาลาการเปรียญปางมารวิชัย สร้างเมื่อ พ.ศ. 2530 รอยพระพุทธบาทจำลอง มณฑปหลวงพ่อปลด เจ้าแม่กวนอิม และองค์จตุคามรามเทพ
วัดเจริญสุนทราราม

วัดเจริญสุนทราราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางแก้ว อำเภอเมืองสมุทรสงคราม จังหวัดสมุทรสงคราม ปัจจุบันมีพระปลัด พงศกร ปทุโม ดำรงตำแหน่งเจ้าอาวาส
วัดเจริญสุนทรารามเดิมชื่อว่า วัดบางบ่อ เริ่มตั้งเป็นสำนักสงฆ์โดยมีประชาชนบริจาคที่ดินให้สร้างวัดเนื้อที่ 30 ไร่ หน้าวัดติดทะเล ด้านข้างวัดคือคลองบางบ่อ จนเมื่อ พ.ศ. 2499 ยกขึ้นเป็นวัด และได้รับพระราชทานวิสุงคามสีมาเมื่อ พ.ศ. 2505 ได้รับพระราชทานวิสุงคามสีมาครั้งหลังเมื่อ พ.ศ. 2517 ด้านการศึกษาทางวัดยังได้สร้างโรงเรียนประชาบาลภายในที่ดินของวัด
วัดมีโบราณวัตถุที่สำคัญ คือ ซากเรือโบราณซึ่งจมน้ำอยู่ปากอ่าวแม่กลอง ทางราชการได้กู้ขึ้นมาเมื่อ พ.ศ. 2545 และนำมาไว้ที่วัดนี้ อายุเรือประมาณ 300 ปี โดยสันนิษฐานจากเครื่องใช้ที่ติดอยู่ในซากเรือ เช่น ถ้วยกระเบื้องและเครื่องดินเผา กรมศิลปากรขึ้นทะเบียนเรือเป็นโบราณวัตถุแล้ว
วัดศรีสุทธาราม (จังหวัดสมุทรสาคร)

วัดศรีสุทธาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางหญ้าแพรก อำเภอเมืองสมุทรสาคร จังหวัดสมุทรสาคร ที่ดินตั้งวัดมีเนื้อที่ 39 ไร่
ประวัติ.
วัดศรีสุทธาราม เดิมมีชื่อว่า วัดกำพร้า ตามประวัติเล่าต่อกันมาว่า ชาวบ้านได้ช่วยกันถากถางป่าโดยใช้มีดพร้า ชื่อเดิมของวัดจึงหมายถึงวัดที่ชาวบ้านช่วยกันกำมีด กำพร้า ถางป่าสร้างวัดขึ้นมา แต่ต่อมาคนรุ่นหลังแปลความหมายผิดไปเป็นว่าที่น่าสงสาร วัดที่อาภัพ จึงมีการเปลี่ยนชื่อเป็น "วัดศรีสุทธาราม"
วัดศรีสุทธารามตั้งขึ้นเมื่อ พ.ศ. 2369 ในสมัยพระบาทสมเด็จพระนั่งเกล้าเจ้าอยู่หัว สาเหตุการสร้างวัดขึ้น สืบเนื่องมาจากประชาชนหมู่บ้านกำพร้าต้องไปทำบุญที่วัดบางหญ้าแพรก ซึ่งอยู่คนละฝั่งแม่น้ำกับหมู่บ้านเป็นความลำบากในการเดินทางเพื่อไปทำบุญ อาจเกิดอันตรายจากคลื่นลม กระแสน้ำเชี่ยว จึงเริ่มสร้างวัดขึ้น โดยผู้ริเริ่มคือ นายมะนูญ นายมะกริด นายมะแมว นายมะเหมี่ยว พร้อมด้วยประชาชนในหมู่บ้านนี้ได้ช่วยกันสละทรัพย์
อาคารเสนาสนะและปูชนียวัตถุ.
อาคารเสนาสนะได้แก่ อุโบสถ กว้าง 12.6 เมตร ยาว 25.50 เมตร สร้างเมื่อ พ.ศ. 2510 เป็นอาคารคอนกรีตเสริมเหล็ก อุโบสถได้รับปฏิสังขรณ์เรื่อยมา มีหลังคาซ้อน 2 ชั้นมุงกระเบื้องประดับช่อฟ้า ใบระกา มีคันทวยรองรับชายคาโดยรอบ ตกแต่งหน้าบันเป็นลายธรรมจักรประกอบลายสาหร่ายรวงผึ้งระหว่างเสาด้านหน้า ประตูหน้าต่างเป็นซุ้มบันแถลง
ศาลาการเปรียญ กว้าง 16 เมตร ยาว 27 เมตร สร้างเมื่อ พ.ศ. 2522 เป็นอาคารไม้ หอสวดมนต์ กว้าง 12 เมตร ยาว 12.55 เมตร สร้างเมื่อ พ.ศ. 2501 เป็นอาคารไม้ กุฏิสงฆ์ จำนวน 7 หลัง เป็นอาคารครึ่งตึกครึ่งไม้ สร้างเมื่อ พ.ศ. 2537 บูรณปฏิสังขรณ์ประมาณปี พ.ศ. 2556 ศาลาอเนกประสงค์ กว้าง 10.35 เมตร ยาว 20.70 เมตร สร้างเมื่อ พ.ศ. 2532 เป็นอาคารคอนกรีตเสริมเหล็ก ศาลาบำเพ็ญกุศล จำนวน 2 หลัง สร้างด้วยคอนกรีตเสริมเหล็ก ปูชนียวัตถุของวัดได้แก่ พระประธานประจำอุโบสถ 1 องค์ พร้อมพระโมคคัลลาน์ พระสารีบุตร พระพุทธรูป 2 องค์ มีนามว่า "หลวงพ่อดำ" "หลวงพ่อแดง" และพระศรีอริยเมตไตรย วัดยังมีงานปิดทองประจำปีหลวงพ่อดำและหลวงพ่อแดง ช่วงกลางเดือนอ้ายขึ้น 13 และ 14 ค่ำ
วงเวียนลี

วงเวียนลี  เป็นวงเวียนจราจรในเมืองนิวออร์ลีนส์ รัฐลุยเซียนา ตรงกลางของวงเวียนเป็นเสาซึ่งในอดีตเคยตั้งรูปปั้นบรอนซ์ของนายพลกองทัพคอนเฟเดอเรท รอเบิร์ท อี. ลี ผลงานของอะเล็กซานเดอร์ ดอยล์ ประติมากรผู้มีชื่อเสียงด้านการทำงานประติมากรรมของบุคคลจากสงครามกลางเมืองสหรัฐ วงเวียนลีเป็นจุดตัดระหว่างถนนเซนต์ชาลส์ กับถนนฮอเวิร์ด ก่อนที่รูปปั้นของนายพลลีจะถูกนำมาตั้ง วงเวียนนี้เป็นที่รู้จักในชื่อ วงเวียนตีโวลี (Tivoli Circle; "Place du Tivoli") ปัจจุบันวงเวียนลีเป็นศูนย์กลางของเมืองและเป็นจุดสำคัญสำหรับผู้เข้าชมเทศกาลมาร์ดิกรา
ข้อถกเถียงกรณีเปลี่ยนชื่อ.
เมื่อวันที่ 31 กรกฎาคม 1877 ชื่อของ "ลีเพลส" (Lee Place) ภายใน "วงเวียนตีโวลี" (Tivoli Circle) ได้ขึ้นทะเบียนภายใต้เทศบัญญัติเอ เอส ที่ 4964 (Ordinance A.S. 4064) อันหมายความว่าในทางนิตินัยแล้ววงเวียนนั้นมีชื่อว่าวงเวียนตีโวลี ในขณะที่พื้นที่เปิดภายในวงเวียนที่เรียกว่าลีเพลส และไม่มีการระบุชื่อวงเวียนลีปรากฏในเอกสารทางกฎหมาย
ผู้แทนดนตรีแจ๊สนวิออร์ลีนส์ วินทัน มาร์เซลิส ได้ออกมาเรียกร้องตั้งแต่ปี 2014 ให้รื้อถอนรูปปั้นของนายพลลีและเปลี่ยนชื่อของวงเวียนลี รวมถึงอนุสรณ์อื่น ๆ ที่เป็นการระลึกถึงผู้ปกครองทาสของกองทัพคอนเฟเดอเรททิ้งเสีย
ในปี 2015 ภายหลังเกิดเหตุกราดยิงที่โบสถ์ชาลสตัน สภาเมืองนิวออร์ลีนส์ได้มีการจัดตั้งคณะกรรมการที่มีคำสั่งเห็นชอบให้ทำการรื้อถอนรูปปั้นของนายพลลี, เจฟเฟอร์ซัน เดวิส และ พี.จี.ที. บัวร์การ์ รวมถึงเสาโอเบลิสก์ที่ระลึกถึง "ยุทธการที่ลิเบอร์ทีเพลส" อย่างไรก็ตาม นายกเทศมนตรี บอบบี จินดอลล์ ต่อต้านคำสั่งนี้ ท้ายที่สุดในวันที่ 17 สิงหาคม 2015 สภาเมืองนิวออร์ลีนส์ได้ลงคะแนนเสียงรื้อถอนอนุสรณ์ทั้งสี่ออกจากพื้นที่สาธารณะ และได้มีองค์การรวมสี่แห่งยื่นร้องต่อศาลให้ยกเลิกการรื้อถอนนี้ทันทีหลังผลลงคะแนนเป็นทางการถูกประกาศ
การรื้อถอนรูปปั้นนายพลลี.
เมื่อวันที่ 18 พฤษภาคม 2017 สภาเมืองนิวออร์ลีนส์ได้ประกาศอย่างเป็นทางการว่ารูปปั้นของนายพลลีจะถูกรื้อถอนออกจากวงเวียนในเวลา 9 นาฬิกาของเช้าวันถัดไป นับเป็นอนุสรณ์ของกองทัพคอนเฟเดอเรทชิ้นสุดท้ายที่ถูกรื้อถอนในสี่ชิ้นของนิวออร์ลีนส์ การรื้อถอนรูปปั้นเสร็จสมบูรณ์ในวันที่ 19 พฤษภาคม เวลา 18 นาฬิกา ตามเวลาท้องถิ่น
จัตุรัสแจ็กสัน (นิวออร์ลีนส์)

จัตุรัสแจ็กสัน  เป็นสวนสาธารณะเก่าแก่ในย่านเฟรนช์ควอร์เทอร์ เมืองนิวออร์ลีนส์ รัฐลุยเซียนา สหรัฐอเมริกา จัตุรัสได้รับการประกาศเป็นสถานที่สำคัญทางประวัติศาสตร์แห่งชาติในปี 1960 ในฐานะสถานที่สำคัญใจกลางเมืองมาตลอดประวัติศาสตร์ของนิวออร์ลีนส์ และในฐานะสถานที่ที่ซึ่งในปี 1803 ลุยเซียนาได้ถูกซื้อโดยสหรัฐเข้าเป็นดินแดนของสหรัฐอเมริกา รูปปั้นตรงกลางจัตุรัสคือรูปปั้นของแอนดรูว์ แจ็กสันบนหลังม้า ผลงานออกแบบโดยคลาร์ก มิลส์
References.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
<templatestyles src="Reflist/styles.css" />